COROS APEX Jam Tangan Pintar Premium Multisport Kini Sudah Tersedia Di Malaysia, Dijual Pada Harga Bermula Dari RM1299!!!

Setelah memulakan pra-tempahan pada minggu lalu, COROS APEX kini sudah tersedia bagi pembelian di Malaysia bermula hari ini yang mana ia dijual pada harga RM1299 bagi APEX 42mm dan RM1499 bagi APEX 46mm. Ia merupakan sebuah jam tangan yang direka untuk latihan intensif, keselamatan dan efisen setiap hari ketika melakukan aktiviti luar.

Jam ini mampu untuk meramal peringkat stamina, kesan latihan aerobik/anaerobik dan waktu pemulihan. Pengiraan adalah berdasarkan keupayaan COROS yang mana ia merupakan 79% tepat.

Ia juga turut dilengkap dengan ciri penjejak yang mana sangat perlu ketika anda perlu mengetahui arah. Jam ini juga mampu merangka latihan berdasarkan pengiraan kadar degupan jantung yang mana ia akan dibahagikan kepada 3 bahagian iaitu Warm up, Latihan dan Cool Down. Ia akan memberikan durasi masa dan sasaran bagi setiap peringkat. Ia tersedia bagi Aerobic dan Anaerobik.

Bagi mengelak daripada kecederaan, latihan yang betul perlu dilakukan. COROS boleh menentukan usaha keseluruhan anda yang mana ia dicerakinkan kepada paras stamina(0-100)dan kesan latihan (0-6). Ia akan memberitahu anda bila waktu untuk berehat.

Ia juga boleh memberikan kepada anda analisis secara grafik latihan anda termasuklah VO2 max, nasihat pemulihan, beban latihan selama 7 hari, indeks kecerdasan peribadi dan banyak lagi.

Disebabkan ia diperbuat daripada APEX 46mm dengan titanium alloy bezel finish dan APEX 42mm dengan ceramic bezel dan disertakan sapphire glass untuk keselamatan. Ia juga mampu bertahan lama ketika menggunakan normal mode ia mampu bertahan sehingga 35 jam dan penggunaan biasa sehingga 30 hari.


HUAWEI MediaPad T3 7 Dilancarkan Pada Harga RM499

Selaku jenama telefon pintar kedua terbesar di Malaysia, Huawei baru sahaja melancarkan peranti terbaru di bawah siri tablet yang diberi nama MediaPad T3 7 untuk para pengguna tempatan.

Tablet ini ditawarkan pada harga mampu milik dengan ciri-ciri spesifikasi tablet kelas permulaan sesuai untuk kanak-kanak. Direka khusus untuk hiburan, ia menampilkan skrin sebesar 7 inci beresolusi HD (1080 x 600) bersama bingkai yang nipis.

Hanya seberat 245g, MediaPad T3 7 amat mudah dibawa ke mana-mana malah kerangka unibodi ini dibina berasaskan aluminium gred penerbangan. Dengan ketebalan 8.6 mm, ia sarat dengan bateri berkapasiti 4,100 mAh yang turut menguasakan cip Spreadtrum SC7731G empat-teras dan Android M.

Memori dalaman pula menyediakan RAM sebesar 2GB dan storan 16GB boleh diperluaskan menerusi kad microSD. Tablet ini turut diselitkan dengan teknologi WiFi 2.4Ghz generasi terbaru untuk memberikan pengalaman penstriman yang lebih pantas.

Bagi melengkapkan Huawei MediaPad T3 7, tablet ini didatangkan dengan kamera 2 Megapiksel di depan dan juga belakang. Peranti ini tersedia dengan pilihan warna Grey sahaja.

Apa-apa pun, anda boleh memilikinya pada harga RM499 seunit di kesemua HUAWEI Experience Stores dan Display Zones seluruh Malaysia.


Pra-Tempah vivo Y95 & Dapatkan Diskaun RM100 Hanya Di Lazada!

vivo Malaysia kini telah pun memulakan pra-tempahan untuk salah sebuah telefon pintar terbaharu keluaran mereka iaitu vivo Y95 bermula HARI INI.

Lebih menariknya, anda boleh menggunakan kod promo VIVO95 untuk menikmati potongan harga RM100 bagi setiap pra-tempahan yang dibuat dalam tempoh terhad.

Dengan promosi ini, kini anda boleh miliki vivo Y95 pada harga yang lebih murah iaitu RM 899 (harga asal : RM999) dan tersedia secara eksklusif hanya di Lazada! Berminat untuk membuat pra-tempahan? KLIK PAUTAN INI!


[Ura- Ura ] : Panel Belakang HUAWEI Mate 30 Pro Tertiris – Rekaan Kamera Utama Berbentuk Bulat?

Babak-babak penuh dengan kejutan! Media sosial kini dibanjiri dengan imej tersebar didakwa memaparkan sebuah lapisan kaca yang mendedahkan binaan panel belakang HUAWEI Mate 30 Pro.

Memang agak mengejutkan apabila imej tersebut menunjukkan HUAWEI Mate 30 Pro dijangka menyertakan rekaan kamera utama berbentuk bulat – dipercayaI hadir dengan sokongan empat kamera dan turut disertakan LED Flash pada bawah kamera.

Jika diteliti, masih terdapat penjemaan ‘Leica’ pada lapisan tersebut sekaligus memberi petanda bahawa HUAWEI dan syarikat Jerman tersebut sekali lagi bakal bekerjasama dalam pembangunan kamera.

Pun begitu, imej tertiris masih lagi ‘rumors’ dan belum dipastikan kesahihannya. Apa agaknya kejutan besar HUAWEI untuk kali ini? Sama-sama kita nantikan dan kekal bersama eRing untuk lebih info lanjut.

[SUMBER], [SUMBER 1] , [SUMBER 2]


[BOCOR] : Iklan Samsung Galaxy S10 Muncul – Dedah Ciri Utama Peranti

Makin panas nampaknya…Meskipun Samsung Galaxy S10 belum dilancarkan secara rasmi, namun iklan mengenai peranti ini telah pun mula dipertontonkan sekaligus mendedahkan ciri utama pada peranti.

Difahamkan, iklan tersebut ditayangkan menerusi sebuah siaran televisyen di Norway secara tidak sengaja. Memetik video berdurasi 30 saat itu, Galaxy S10 dijangka hadir dengan paparan berlubang, tiga kamera utama, sokongan pengimbas cap jari ultrasonik dan sokongan pengecasan berbalik.

Tidak ketingglan, iklan tersebut turut memperlihatkan kemunculan Samsung Galaxy Buds. Dah teruja kan? Sama-sama kita nantikan kemunculan rasmi mereka di acara Galaxy Unpacked yang dijadualkan pada 21 Februari ini!


OPPO Kekal Pengeluar Telefon Pintar Ke-2 Terbesar Di Malaysia

OPPO hari ini berkongsi laporan tahunan menunjukkan syarikat bertemakan warna hijau itu telah mencatatkan peningkatan yang baik sepanjang tahun 2017. Penjualan peranti OPPO yang meningkat naik telah menyumbang sebanyak 29% pasaran telefon pintar di rantau Asia Tenggara termasuk Malaysia. Laporan yang dipetik daripada Perbadanan Data Antarabangsa (IDC) itu melihatkan OPPO kekal berada di kedudukan kedua selepas Samsung.

OPPO yang mensasarkan penjualan peranti kepada golongan muda sering kali dilihat mempamerkan duta produk yang terkenal. Kini, OPPO telah memilih Diliraba Dilmurat sebagai tarikan untuk generasi muda berbangsa Cina, manakala pelakon terkenal Fattah Amin pula untuk generasi muda berbangsa Melayu. Strategi pemasaran lebih agresif apabila OPPO turut menjadi penaja utama rancagan khas di kaca televisyen seperti Maharaja Lawak Mega (MLM) 2017, Sing China! 2017, dan Anugerah Skrin 2017. Selain itu, OPPO juga telah menaja drama bersiri tempatan Red Velvet dan Coffee Prince.

Dalam pengumuman tersebut, OPPO telah menyatakan hasrat pada masa akan datang mereka bakal membawa teknologi 5G kepada pengguna dan peminat di seluruh Asia Tenggara.


Miliki Razer Phone 2 di U Mobile Menerusi Pelan dan Promosi Yang Ditawarkan

Buat peminat peranti gaming popular, Razer phone 2, ini merupakan peluang anda untuk memiliki telefon ini. U Mobile telah melancarkan promosi U Mobile’s Razer Phone 2.

Bagi 500 pelanggan pertama U Mobile yang membeli telefon ini di mana-mana cawangan U Mobile  akan menerima Razer Gold yang bernilai RM100.

Walaubagaimanapun, jika anda salah seorang daripada 50 orang pelanggan yang membeli di U Mobile Experience Centre di Berjaya Times Square, anda akan menerima 100 Razer Gold yang bernilai RM100 dan Razer Swag Pack eksklusif yang mengandungi Razer Hammerhead BT headset, Razer Chroma mug, Team Razer Coaster, Team Razer T-shirt dan Team Razer lanyard.

Para pelanggan boleh membeli Razer Phone 2 dengan pelan postpaid yang berikut:

Pelan ansuran U Mobile’s UPackage Razer Phone 2:
Pelanggan yang layak boleh membeli telefon ini secara ansuran menerusi pelan ansuran berikut:

Untuk maklumat yang lebih terperinci serta terma dan syarat bagi pelan dan promosi, layari laman sesawang U Mobile atau singgah di mana-mana cawangan U Mobile yang berdekatan anda.


GEAK Camera

Aplikasi terbaru yang diperkenalkan untuk pengguna Android ini pastinya menarik perhatian sesiapa sahaja kerana ia telah dimuat turun lebih daripada 1 juta. GEAK Camera merupakan aplikasi penggambaran profesional yang menyediakan tiga fungsi utama iaitu Kamera, Video dan juga Square. Kebolehan mengambil gambar beresolusi HD kini bukan lagi masalah, ditambah dengan 9 jenis filters unik untuk anda mengedit gambar.

Malah kehadiran fungsi video, membolehkan pengguna membuat rakaman video dan mengambil gambar serentak dalam satu-satu masa. Manakala fungsi Square pula, gambar yang telah siap diedit boleh terus dikongsi ke laman sosial kegemaran atau ditetapkannya sebagai gambar profil untuk Facebook, Twitter, ataupun WhatsApp.


HMD Tidak Akan Menjual Nokia 9 Dengan RAM 4GB Malah Fokus Pada 6GB Atau Mungkin 8GB?!

Apa yang dikongsikan sebelum ini oleh Nokia ialah mereka akan mengeluarkan telefon pintar Nokia 9 dengan RAM 4GB, terkini HMD Global mengambil keputusan untuk tidak mengeluarkan versi tersebut, sebaliknya peranti flagship ini akan hadir bersama RAM sebanyak 6GB, juga tidak mustahil RAM 8GB akan dipertimbangkan.

Maklumat yang terdapat dalam keputusan benchmark menunjukkan Nokia 9 juga akan didatangkan bersama paparan 5.3 inci QHD, set cip Qualcomm Snapdragon 835 dan kamera 13 Megapiksel. Nokia 9 akan dilancarkan pada bulan depan atau selewat-lewatnya bulan September.


Maxis Lancar Filem Beli-Belah Raya Pertama Di Malaysia, Menggunakan Teknologi Untuk Sokong PKS Pada Musim Perayaan

Musim Ramadan dan Raya secara tradisional menjadi peluang peningkatan pendapatan bagi peniaga dan pengusaha. Malangnya, situasi pandemik yang mencabar telah menjejaskan banyak pihak.

Untuk musim perayaan ini, Maxis telah melancarkan kempen Raya dengan kerjasama Shopee, yang memberi tumpuan kepada pengusaha mikro tempatan untuk membuka rezeki mereka melalui kekuatan eDagang. Kempen dipacu filem perayaan Maxis, Raya Si Sakan, yang menggabungkan penceritaan dengan teknologi melalui iklan yang dapat dibeli, mengubah video khas menjadi katalog bagi pengusaha untuk mempromosikan dan menjual produk mereka.

Melalui filem beli-belah web dan TV Raya pertama di Malaysia, Maxis mengajak rakyat Malaysia untuk berbelanja dengan tujuan murni, dan pada masa yang sama memilih lebih dari 3,000 produk – dari fesyen, makanan, barang-barang Islam, hiasan dan barang-barang rumah, serta seni dan kraf.

Maxis telah lama menyokong komuniti PKS dan mikro-PKS. Baru-baru ini, ia melancarkan eKelas Usahawan, program pemasaran digital berstruktur untuk memberi peluang kepada usahawan wanita dari masyarakat luar bandar mengembangkan kehadiran digital dengan lebih kuat. Program ini merangkumi rangkaian bengkel pemasaran digital secara percuma, dengan pendekatan praktikal untuk melengkapkan mereka dengan alat dan kemahiran digital untuk membantu mereka mengembangkan perniagaan masing-masing dan memperluas peluang pendapatan mereka.

Sementara itu, sebagai Penyedia Penyelesaian Teknologi (TSP) oleh Perbadanan Ekonomi Digital Malaysia (MDEC) di bawah Geran Digitalisasi SME, Maxis memungkinkan PKS yang memohon geran melalui Maxis untuk memilih dari rangkaian penyambungan dan penyelesaian digital yang paling luas untuk mempercepat aspirasi digital. PKS akan mendapat keuntungan dari satu titik sentuh Maxis untuk pengalaman onboarding digital lengkap yang tersedia di salah satu rangkaian runcit terluas di seluruh negara. PKS juga akan mempunyai akses ke Skuad Bantuan khusus untuk membantu mereka mencari penyelesaian yang tepat untuk perniagaan mereka. Banyak lagi aktiviti untuk membantu PKS memanfaatkan Geran akan dilancarkan dalam beberapa bulan akan datang.

Untuk mengetahui lebih lanjut tentang kempen dan filem Raya, sila lawati https://www.maxis.com.my/ms/campaigns/nikmatrayabersama/


Diskaun Hebat Menanti Anda Di Realme Fans Festival – Berlangsung Pada 6 ~ 7 Mac 2019!

Hello Realme Fans! Realme mengumumkan mereka bakal mengadakan kempen promosi, Realme Fans Festival pada 6 hingga 7 Mac ini! Kempen ini merupakan kerjasama erat antara Realme, Shopee dan Lexis Hotel Group.

Apa yang menarik? Orang ramai boleh mendapatkan produk daripada Realme dengan harga diskaun yang hebat. Berikut adalah senarai diskaun untuk produk Realme yang terpilih :

Bukan itu sahaja, mereka yang membeli juga berpeluang memenangi tiket percutian dari The Lexis Hotel Group menerusi beberapa contest oleh Realme dan Shopee Malaysia. Nak tahu apa dan bagaimana nak menang? Let’s check it out :

Dua pembeli bertuah yang berbelanja paling banyak ketika kempen berpeluang memenangi percutian 2 hari 1 malam di Premium Tower Seaview, Lexis Port Dickson (termasuk sarapan untuk dua orang). Untuk maklumat lanjut, sila layari Shopee.

Empat pemenang bertuah bakal dipilih untuk hadiah khas ini. Pelanggan hanya perlu like posting contest dan follow laman rasmi Realme di Shopee. Kemudia, pelanggan perlu unlock 200 pengikut untuk setiap peringkat ( terdapat 4 peringkat ksemuanya). Maklumat lanjut layari Facebook Shopee.

Empat pemenang bertuah juga bakal dipilih untuk hadiah khas ini. Cara untuk menang adalah sangat mudah : Pelanggan hanya like posting contest dan komen #ShopeexRealme pada posting tersebut. Maklumat lanjut, layari instagram Shopee


iOS 14 Kini Boleh Di muat Turun!!

Berita baik buat mereka yang menggunakan iPhone kerana iOS 14 kini sudah boleh dimuat turun.

Pastinya iOS 14 ini menawarkan pelbagai pembaharuan seperti sokongan widget, emoji baharu dan banyak lagi.

BAgi pengguna iPhone 6s dan ke atas iaitu sehingga iPhone 11 Pro Max, anda boleh mengemasikini iOS anda.


Jenama Telefon Pintar Yang Hadir Dengan Tawaran Giler Awesome Bersempena Shopee 6.6!!!

Jangan ketinggalan pada 6 Jun ini apabila banyak pengeluar telefon bimbit, seperti Huawei, Samsung, Oppo, Vivo, dan lain-lain,hadir dengan promosi yang terhad!!! Jom Kita tengok!!

· VIVO X50 PRO 5G – Harga Diskaun RM2499 (Harga Asal RM3199) * Hantar Bekalan Dapur· VIVO X50 5G – Harga Diskaun RM1999 (Asal Harga RM2399) * Hantar Gelang Pintar· VIVO V20 PRO – Harga Diskaun RM1499 (Asal Harga RM1899) * Hantar Bekalan Dapur· VIVO V20 2021 – Harga Diskaun RM1099 (Asal Harga RM1499)· VIVO Y20S G-Harga DiskaunRM689 (Harga Asal RM749)· VIVO Y20S D (4GB + 128GB) – Harga Diskaun RM619 (Harga Asal RM799)· VIVO Y12S – Harga Diskaun RM599 (Harga Asal RM699)· VIVO Y1S – Harga Diskaun RM359 (Harga Asal RM459)

OnePLUS NORD N10 5G – Harga Diskaun RM999 (Harga Asal RM1199)· OnePlus 8 Pro – Harga Diskaun RM2699 (Harga Asal RM3699)· OnePlus 8 – Harga Diskaun RM1999 (Harga Asal RM2899)

· Poco X3 (6GB + 64GB) – Harga Diskaun RM699 (Harga Asal RM899)· Poco X3 (6GB + 128GB) – Harga Diskaun RM799 (Harga Asal RM1099)· Poco X3 Pro (6GB + 128GB) – Harga Diskaun RM899 (harga asal RM999)· POCO X3 PRO (8GB + 256GB) – Harga Diskaun RM1099 (Harga Asal RM1299)· Poco M3 (4GB + 64GB) – Harga Diskaun RM449 (Harga Asal RM599)· Poco M3 (4GB + 128GB) – Harga diskaun RM499 (harga asal RM699)· Poco F3 (6GB + 128GB) – Harga Diskaun RM1299 (Harga Asal RM1399)· POCO F (8GB + 256GB) – Harga Diskaun RM1499 (Harga Asal RM1699)


Koleksi Gambar Huawei Mate 10 Pro

Huawei Mate 10 Pro dan Mate 10 telah mencapai unit penjualan yang sangat baik sebaik sahaja dilancarkan, keupayaan kamera berteknologi Leica dan sokongan AI photograph membawakan hasil gambar setanding juru gambar profesional.

Baca juga: Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan

Kamera utama beresolusi 20 Megapiksel monochrome dan 12 Megapiksel RGB, hadir dengan teknologi penstabilan imej optikal (OIS) dan aperture f/1.6. Manakala kamera depan dibekalkan lensa 8 Megapiksel aperture f/2.0.

eRing nak kongsi sebilangan hasil gambar yang diambil dengan menggunakan Huawei Mate 10 Pro.

Adakah kualiti penggambarannya cukup memuaskan? Jom layan gambar…


Kemas Kini Android 9 Pie Mula Diedarkan Pada OnePlus 5 & 5T

Peranti OnePlus 5 dan 5T baru-baru ini telah bermula menerima kemas kini Android Pie versi stabil bagi pengguna di China.

Berita ini mendapat pengesahan dari forum rasmi OnePlus, di mana sudah ada beberapa pengguna menerima fail perisian Hydrogen OS 9.0.1 yang berasakan Android Pie telah hadir pada peranti mereka. Menurutnya, fail kemas kini ini memerlukan ruangan storan sebesar 2GB.

Bilakah pengguna OnePlus selain China akan mendapat kemas kini pada masa terdekat, buat masa ini masih tidak diketahui lagi. Mungkin tidak lama lagi?


AMN Lepasi Tanda Aras 1 Bilion Panggilan Telefon Setiap Tahun

LONDON, 12 Julai 2020 /PRNewswire/ — Africa Mobile Networks (AMN) dengan sukacitanya mengumumkan bahawa ia kini memproses lebih daripada 1 bilion panggilan telefon setiap tahun untuk pelanggan di kawasan luar bandar yang dahulunya tidak terhubung di Afrika Sub-Sahara.

Pada Jun 2020, AMN memproses 91,623,222 panggilan suara, mewakili kadar tahunan 1.1 bilion panggilan setiap tahun, berserta hampir 6 terabait (6,000 GB) data. Perkhidmatan ini disediakan kepada pengguna luar bandar di Afrika Sub-Sahara yang dahulunya tidak terhubung di kebanyakan kawasan sebelum pelaburan yang dibuat oleh AMN dalam infrastruktur rangkaian mudah alih. AMN kini memiliki dan mengendalikan kira-kira 1,200 stesen utama yang menawarkan perkhidmatan kepada penduduk seramai 4 juta orang di 8 negara: Nigeria, DRC, Cameroon, Guinea, Zambia, Bissau, Liberia dan Congo. Perkhidmatan rangkaian mudah alih 2G/3G/4G disediakan oleh AMN bagi pihak pengendali rangkaian mudah alih berlesen tahap-1 di setiap negara.

AMN memasang stesen utama yang baharu pada kadar kira-kira 200 sebulan dan pada penghujung tahun 2020 akan mempunyai hampir 2,000 stesen utama. AMN akhirnya bermatlamat untuk membawa perkhidmatan rangkaian mudah alih kepada lebih 60 juta orang sehingga di 30 negara dengan lebih 20,000 stesen utama. Penyelesaian daripada AMN bersifat merata 100%, tanpa sekatan ekoran kuasa atau sambungan angkut balik dan boleh digunakan di mana-mana lokasi dalam seluruh benua tersebut tanpa pengecualian.

Kejayaan AMAN telah dibina berdasarkan penyelesaian perbelanjaan modal (capex) dan perbelanjaan operasi (opex) yang sangat rendah serta model komersial Rangkaian-sebagai-satu-Perkhidmatan yang inovatif dan siap guna sepenuhnya, yang membolehkan AMN untuk membawa perkhidmatan rangkaian mudah alih dengan perbelanjaan yang sedikit ke komuniti lebih kecil berbanding yang pernah dapat dilakukan sebelum ini. AMN kini dapat menawarkan perkhidmatan kepada komuniti sekecil 500 orang dengan kemampanan ekonomi jangka panjang. Semua pengendali tahap-1 pan-Afrika utama bekerjasama dengan AMN untuk memperluaskan liputan rangkaian mereka jauh ke kawasan luar bandar Afrika. AMN menawarkan model NaaS siap guna dengan model kongsi-pendapatan dan komersial opex untuk pengendali, yang mana model kongsi-pendapatan bererti tiada risiko opex serta tiada pelaburan capex untuk pengendali dan model opex membolehkan tapak dibina di mana-mana lokasi yang ditentukan oleh pengendali.

Africa Mobile Networks, ditubuhkan pada tahun 2013, beribu pejabat di UK dengan syarikat-syarikat operasi subsidiari di 10 negara di Afrika Sub-Sahara. Visi AMN adalah agar tiada satu komuniti daripada sebarang saiz di Afrika yang tidak mendapat akses yang berpatutan untuk perkhidmatan telekomunikasi suara dan data yang penting. Misi AMN adalah untuk membina lebih daripada 20,000 stesen utama rangkaian mudah alih, membawakan perkhidmatan telekomunikasi 2G, 3G dan 4G (dan kemudiannya 5G) kepada komuniti yang sebelum ini tidak terhubung. AMN disokong oleh Intelsat, pengendali bagi rangkaian satelit dan darat bersepadu yang terbesar di dunia, sebagai pelabur, pemegang saham dan penyedia bagi akses kepada kapasiti satelit yang berkualiti tinggi dan berdaya pemprosesan tinggi di seluruh Afrika. AMN menikmati jalinan perkongsian yang kukuh bersama syarikat gergasi internet global bagi mempercepatkan kemasukan perkhidmatan 3G/4G bagi menyediakan pengguna luar bandar dengan akses kepada aplikasi maklumat dan media sosial yang sama yang dinikmati oleh seluruh pelosok dunia.

Keywords: Computer/Electronics Internet Technology Mobile Entertainment Multimedia/Online/Internet Telecommunications Telecommunications Carriers and Services Telecommunications Equipment New products/services


Kemas Kini Aplikasi HiVivo Dengan Sokongan Omron Connect

ASUS mengumumkan versi terkini aplikasi HiVivo untuk Android dan iOS dengan sokongan Omron Connect. Kemas kini terbaru menyediakan pengguna ASUS VivoWatch dan peranti kesihatan Omron Connect memantau data kesihatan mereka, seperti nadi, tekanan darah dan berat badan melalui telefon pintar mereka. ASUS HiVivo mengumpul set data kecergasan dan kesihatan pengguna dalam satu lokasi yang mudah dan memaparkannya dalam susun atur yang intuitif, menjadikan ia lebih mudah dilihat dan diakses pengguna.

Selain sokongan Omron Connect, aplikasi ASUS HiVivo yang dikemaskini juga memperkenalkan Connected GPS, satu ciri menggunakan data GPS telefon pintar untuk membolehkan pengguna melihat kelajuan dan jarak semasa mereka di VivoWatch semasa berjalan, berjalan, atau berbasikal.


Digi Mulakan Ujian VoLTE Pada Rangkaian 4G LTE

Digi baru-baru ini telah memulakan ujian teknologi Voice-over-LTE (Long Term Evolution) pada rangkaian 4G LTE. Ia meliputi 1 dalam 2 rakyat Malaysia hari ini yang menggunakan Internet berkelajuan tinggi. Penambahan teknologi Voice-over-LTE atau lebih dikenali sebagai VoLTE, berupaya meningkatkan lagi pengalaman pelanggan.

VoLTE adalah teknologi yang menawarkan panggilan suara melalui rangkaian 4G LTE. Dengan rangkaian 4G LTE, ia sememangnya sesuai untuk membuat panggilan suara lebih tinggi daripada tempoh 2G dan rangkaian 3G. Bukan itu sahaja, VoLTE juga menyokong teknologi pembatalan bunyi terutamanya ketika anda berada dipersekitaran yang bising. Tetapi ia bergantung kepada smartphone yang digunakan untuk membuat panggilan.

Satu lagi kelebihan VoLTE, ia membolehkan anda melayari Internet dan memuat turun pada kelajuan 4G LTE walaupun ketika sedang membuat panggilan suara. Pelaksanaan ujian VoLTE ini telah dijalankan dan pelanggan boleh menikmati pengalaman panggilan yang lebih baik pada smartphone 4G LTE selewat-lewatnya pada tahun 2016.


Grab & MDEC Bersama World Bank Melancarkan OpenTraffic Di Malaysia

Hari ini Grab dan MDEC (Perbadanan Ekonomi Digital Malaysia) termasuk World Bank Group, sebuah institusi yang menyelesaikan atau mengurangkan tahap kemiskinan serta kemakmuran bersama di negara membangun, telah melancarkan OpenTraffic sebagai platfom untuk mengumpul maklumat dari GPS Grab bagi menyediakan pengurusan trafik dan perancang bandar kepada agensi di Malaysia, sama ada untuk menaiktaraf atau melabur kepada infrastruktur pengangkutan yang sedia ada.

Usaha sama ini juga mendapat persetujuan dari badan-badan kerajaan dan juga pihak NGO seperti MAMPU, PEMANDU, MIROS, JKJR dan SPAD. Sistem merangkumi maklumat yang dikumpul seperti kesesakan jalan raya, kemalangan yang berlaku termasuk bencana alam untuk diproses dalam masa hanya enam saat terus ke pengkalan data.

Selepas itu, OpenTraffic akan mengeluarkan graf statistik bagi tempoh seminggu dan masa yang akan datang mengandungi masa perjalanan dari titik A ke titik B dengan kelajuan kenderaan yang melalui kawasan tersebut terutama di kawasan bandar seperti Kuala Lumpur. Perkara ini telah dilaksanakan di Filipina dan mereka berjaya menunjukkan perkembangan yang baik.

Dalam masa yang sama, majlis pelancaran ini telahpun memilih kumpulan untuk bertanding bagi membangunkan aplikasi dikenali sebagai MyTrafficHack yang akan digunakan oleh orang awam atau badan kerajaan pada masa akan datang, khabarnya aplikasi ini akan dilancarkan pada bulan September.

Seramai 5 kumpulan telah bertanding masing-masing menunjukkan kebolehan dan kelebihan pada aplikasi mereka. Oleh itu, juara telah pun dipilih iaitu kumpulan Rendezous membawa pulang wang RM9,000 diikuti naib juara Team S.I (RM6,000) dan ketiga Team Ditto (RM3,000).

Kami boleh merumuskan bahawa anda akan memperoleh lebih banyak maklumat dari apa yang ada di dalam telefon pintar anda seperti Waze dan Google Maps di masa kelak.


OPPO A73 Bakal DIlancarkan Bagi Pasaran Tempatan Pada 3 November Ini!!!

Berita baik buat peminat OPPO apabila OPPO A73 bakal dilancarkan di Malaysia pada 3 November Ini!!

Peranti ini hadir dengan rekaan skrin 6.4″ Ultra HD AMOLED Display. Ia turut. disertakan dengan RAM sebesar 6GB dan ROM sebesar 128GB dan disertakan dengan pengecasan pantas 30W Vooc flash charging.Kamera pula disertakan dengan 16MP Ultra-Wide Angle Quadcam system bagi kamera belakang dan 16MP bagi kamera hadapan.

Ada yang lagi menarik, OPPO akan memulakan promosi 11.11 pada 1 November ini di Shopee dan hadiah serta baucar bernilai sehingga RM300000 menanti anda.


Huawei Beri Pulangan Tunai 6% Untuk Hampir Semua Peranti – Tidak Perlu Tunggu 0% GST

Seperti yang semua tahu, kerajaan yang menerajui Malaysia kini telah mengesahkan bahawa cukai GST akan diturunkan kepada sifar menjelang bulan hadapan. Perkara ini sekaligus menjadikan rakyat Malaysia menghentikan seketika pembelian barangan kehendak terutamanya dalam pembelian telefon pintar.

Walaubagaimanapun, bagi sesiapa yang ingin membeli peranti di bawah jenama Huawei, anda tidak perlu menunggu sehingga hujung bulan ini kerana Huawei kini menawarkan pulangan tunai 6% serta merta untuk hampir semua peranti mereka. Tempoh promosi ini sah sehingga 31 Mei 2018.

Dengan mengunjungi kedai sah Huawei seluruh Malaysia, pelanggan yang membuat pembelian mana-mana peranti akan menerima wang tunai sebanyak 6% daripada jumlah yang dibayar. Ini juga sebenarnya wang cukai GST yang boleh menjimatkan poket anda.


Jualan Rasmi Vivo NEX Mendapat Sambutan Meriah Dari Pengguna

Jualan rasmi bagi Vivo NEX yang baru sahaja diumumkan dengan harga jualan RM2,799 telah menerima sambutan hebat dari pengguna.

Peranti yang mempunyai kamera hadapan jenis pop-up ini menjadi perbualan orang ramai kerana teknologi ini boleh dikatakan sangat segar dan canggih, selain itu memberi paparan skrin yang betul-betul penuh tanpa takuk pada skrin 6.59 inci.

vivo NEX boleh didapati melalui vivo store, kedai konsep vivo, pengedar sah, Senheng/senQ, Urban Republic dan rakan e-dagang seperti Lazada, 11street dan Shopee.


HTC Desire 12 & HTC Desire 12+ Kini Rasmi

Tidak dinafikan nama pengeluar HTC kurang menyerlah jika dibandingkan dengan jenama telefon pintar lain. Walaupun telah tampil dengan telefon pintar kelas atasan iaitu HTC U11+, ia dilihat gagal menyaingi nama besar seperti Samsung, Huawei mahupun Apple.

Terbaru, HTC telah mengumumkan dua model baru kelas pertengahan diberi nama HTC Desire 12 dan Desire 12+. Walaupun namanya hampir serupa, tetapi ia menyokong spesifikasi yang berbeza.

Menawarkan paparan skrin bernisbah 18:9 dengan saiz skrin berbeza, HTC Desire 12 tampil dengan skrin berukuran 5.5 inci manakala Desire 12+ pula sebesar 6.0 inci dan kedua-duanya beresolusi HD+ 1440×720 piksel.

HTC Desire 12 menyokong pemproses MediaTek MT6739 yang diserikan bersama 3GB RAM dan 32GB storan. Baterinya pula sebesar 2,730mAh dan dicas menggunakan sambungan microUSB 2.0 serta tidak menyokong pengecasan pantas.

Untuk penggambaran pula, telefon pintar ini menggunakan lensa 13 Megapiksel f/2.2 dengan auto fokus PDAF dan kamera depan beresolusi 5 Megapiksel f/2.4. Satu lagi kekurangan pada peranti ini adalah tidak disediakan dengan sokongan pengimbas cap jari.

Bagi HTC Desire 12+ pula, ia menggunakan pemproses Snapdragon 450, 3GB RAM dan 32GB storan. Hadir dengan bateri berkapasiti 2,965mAh, ia menyokong pengecasan lebih baik berbanding Desire 12, berkuasa 5V/1.5A.

Malah penggambaran Desire 12+ juga berbeza, di mana ia menyokong dwi kamera utama 13MP + 2MP f/2.2 serta kamera swafoto pula beresolusi 8 Megapiksel f/2.0.

Buat masa sekarang, masih belum ada pengumum rasmi mengenai harga kedua-dua telefon pintar ini, tetapi ia dijangka tidak melebihi RM1,000. Datang dalam dua pilihan warna, Warm Silver dan Cool Black, ia akan mula dijual pada bulan April 2018. Maklumat lanjut boleh melayari laman rasmi HTC.


HTC U 11 Dilancarkan Secara Rasmi Dengan Fungsi Edge Sense – Fungsi Perah!

HTC, syarikat dari Taiwan ini telah melancarkan peranti flagship mereka seperti yang dijanjikan sebelum ini, iaitu HTC U 11 dengan fungsi Edge Sense.

Fungsi Edge Sense berteknologi baru di pasaran ini mampu “diperah” untuk melakukan tugasan seperti mengambil gambar, membuka pelayar Chrome dan sebagainya. Bahkan, warna yang digunakan pada HTC U 11 ini dilihat seperti air yang berwarna, kerana ia kelihatan begitu berkilau dan lembut jika diperhatikan dari jauh.

Mari kita lihat spesifikasi ringkas HTC U 11 di bawah:-

Dikhabarkan HTC Malaysia akan membawa masuk ke pasaran tempatan bermula bulan hadapan. Tiga pilihan warna yang ditawarkan buat masa ini iaitu Brilliant Black, Amazing Silver dan Sapphire Blue. Untuk pilihan warna lain, HTC akan menunggu permintaan daripada pengguna dahulu.

Adakah harganya sama dengan HTC U Ultra Sapphire Class yang diletakkan pada RM2,999? Kita nantikan berita selanjutnya dari HTC.


Ini Adalah Hasil Gambar Swafoto Menggunakan OPPO F5

Seperti kebiasaan, jenama seperti OPPO ini akan berkongsi sedikit sebanyak berkenaan telefon pintar mereka sebelum hari pelancaran. Berbaki beberapa hari sahaja lagi, OPPO F5 akan diperkenalkan di pasaran Malaysia dengan ciri-ciri yang menarik.

Jenama OPPO yang sering menfokuskan fungsi kamera depan kali ini sangat yakin akan keupayaan kamera depan OPPO F5. Ia dikatakan menggunakan kamera yang dinaik taraf dengan menempatkan sensor 20 Megapiksel f/2.0 di sebelah depan.

Melalui hasil gambar yang diambil oleh duta OPPO iaitu Ayda Jebat dan Fattah Amin, boleh dilihat kamera swafoto OPPO F5 menawarkan kualiti imej yang baik serta jelas.

Selain itu, kamera depan ini menyokong efek bokeh yang mengaburkan latar belakang serta penggambaran dalam persekitaran yang malap masih boleh menghasilkan gambar yang tajam.

Walau bagaimanapun, tiada maklumat lanjut mengenai jenis sensor yang digunakan malah pemprosesan imej juga berkemungkinan telah dikemas kini. Apa-apa pun kita tunggu sahaja majlis pelancaran pada 2 November 2017 ini.


Rekaan Samsung Galaxy Note 8 Tertiris?!

Seperti biasa setiap pengeluar sarung peranti akan menerima rekaan dan ukuran sesuatu produk. Kali ini, pereka sarung Olixar berkongsi gambar sarung pelbagai warna khusus untuk Samsung Galaxy Note 8 tersebar.

Jika dilihat, bahagian belakang Galaxy Note 8 dilengkapi dengan sistem dwi kamera bersebelahan lampu LED flash, sensor kadar degupan jantung dan pengimbas cap jari. Mengikut jejak langkah Galaxy S8, siri Note ini juga mempunyai butang bixby di bahagian sisi.

Galaxy Note 8 akan dilancarkan secara rasmi pada akhir bulan Ogos nanti dengan harga dijangka melebihi RM3,500.


Soul Invibe Dengan Fon Telinga Tanpa Wayar

Jenama Soul yang berasal dari Michigan, Amerika Syarikat telah memperkenalkan Soul Invibe iaitu sebuah fon telinga bersaiz yang kecil dan sangat ringan. Aksesori tanpa wayar ini memberikan keselesaan kepada pengguna supaya tidak merasa janggal apabila memakainya. Soul Invibe telah terbina dengan mikrofon dalaman serta kalis peluh dengan teknologi Nano Coating.

Pastinya alat yang kecil ini tidak mempunyai bateri yang besar, cuma 3 jam masa bermain dan 45 jam masa menunggu. Justeru, ia tersedia dengan dok pengecas dan powerbank semua dalam satu sebagai menyokong kuasa tambahan. Anda boleh layari Facebook Soul Electronics dan dapatkannya di kedai terpilih dalam warna Hitam dengan harga RM650 sahaja.


Apple Watch Series 5 Ditawarkan Bermula 1 November – Harga Bermula RM1749

Apple Watch Series 5 akan menerima pra-tempahan melalui Machines pada 25 Oktober 2019, kini laman rasmi Apple juga telah mengemaskini dengan mengumumkan Watch Series 5 akan dijual bermula 1 November 2019.

Siri baharu ini akan ditawarkan dalam 2 pilihan, iaitu 40mm dan 44mm, harga bermula RM1,749 dan mencecah sehingga RM4,849 bagi varian Stainless Steel Case with Link Bracelet. Sokongan Always On Retine telah dibekalkan pada Watch Series 5 dengan paparan skrin sentiasa aktif, di samping ketahanan bateri mampu bertahan selama 18 jam.

Tambahan lagi, versi selular juga akan dirasmikan buat kali pertama di pasaran tempatan untuk Apple Watch Series 5 dan Series 3. Harga tawaran bermula pada RM2,199 (Series 5) dan RM1,299 (Series 3).


Honor 10 Lite Rasmi – Dijana Kirin 710, Sokong GPU Turbo 2.0

Honor telah memperkenalkan sebuah lagi telefon pintar terbaharu mereka di bawah siri Honor 10 iaitu Honor 10 Lite pada majlis perlancaran yang berlangsung di China pada 21 November lepas.

Honor 10 Lite hadir dengan hadir dengan skrin bertakuk kecil dengan paparan berukuran 6.21 inci IPS LCD FHD+ bersama resolusi 2280 x 1080 piksel. Ianya menggunakan sistem operasi EMUI 9 berasakan Android 9 Pie.

Dari segi spesifikasi asas, Honor 10 Lite dilihat tidak jauh berbeza dengan Honor 8X. Ianya dijana oleh cip pemproses HiSilicon Kirin 710 dan dibantu oleh memori sebesar 4/6GB dan simpanan dalaman 64/128GB. Melengkapinya adalah bateri berkapasiti 3,320 mAh dan turut disokong oleh GPU Turbo 2.0.

Dari segi penggambaran pula, Honor 10 Lite dilengkapi dengan dwi-kamera utama dengan gabungan lensa 13 MP (f/1.8) + 2MP dan kamera swafotonya pula beresolusi 24MP. Tidak ketinggalan, kamera Honor 10 Lite turut dilengkapi dengan teknologi AI bagi penghasilan gambar yang terbaik.

Tersedia dalam empat warna berbeza iaitu Gradiet Red, Magic Night Blue, Gradiet Blue dan Lily White Valley, Honor 10 Lite kini ditawarkan di pasaran China pada harga :


Eksekutif  Huawei Mengeluarkan Kenyataan Untuk Menghasilkan Peranti Nexus Pada Tahun Ini

Ketika melancarkan siri terbaru Huawei P9, Huawei P9 Plus dan juga Huawei P9 lite di Afrika Selatan baru-baru ini, Pengurus Besar Kumpulan Perniagaan Pengguna Huawei, Charlene Munilall telah mengeluarkan kenyataan yang menarik perhatian.

Menurut Charlene Munilall, walaupun HTC telah dikatakan akan tampil dengan dua model terbaru Nexus dengan kemunculan model T-50 (skrin 5.0 inci) dan T-55 (skrin 5.5 inci), masih ada ruang untuk Huawei memperkenalkan peranti Nexus terbarunya itu pada tahun ini, sebagaimana yang telah dilakukan pada tahun 2015 yang menampilkan dua buah model Nexus dan satu daripada model tersebut merupakan unit high-end.

Berdasarkan kepada kenyataan yang telah dibuat itu, ada ramai pihak yang berpendapat bahawa ada kemungkinan besar untuk Huawei memperkenalkan tablet Nexus memandangkan model tablet Nexus terakhir hanya diperkenalkan pada penghujung tahun 2014 yang lalu.


5 Cip Ditanam Di Tangan Lelaki Rusia: Kawalan Akses Boleh Dileret Dengan Menggunakan Tangan!

Menurut laporan media, seorang lelaki Rusia telah menanam 5 keping cip di tangannya baru-baru ini, yang dapat membuka dan menutup kunci pintu elektronik dan mengendalikan mesin ATM dengan tangan kosong. Beberapa netizen menyukai idenya, sementara yang lain merasa sangat keliru.

Menurut lelaki itu, di antara kerepek yang ditanamnya untuk dirinya sendiri, ukuran kecilnya ialah 1,5 × 7 mm, dan ukuran besarnya 2 × 12 mm.

Tiga daripadanya ditanam di pergelangan tangan kirinya, satu di tengah jari tengah kanannya, dan satu di pergelangan tangan kanannya. Cip ini mempunyai fungsi kad akses, kad bank dan kad pengangkutan masing-masing. Dia juga menunjukkan dalam video bagaimana menggesek kawalan pintu dan mengendalikan ATM dengan tangan kosong.

Dengan perkembangan teknologi, peranti seperti cip yang dapat ditanam akan dikembangkan untuk senario aplikasi awam yang lebih banyak. Contohnya, jarum suntik jet tekanan tinggi digunakan untuk memasang sensor ukuran duit syiling dolar ke kulit, dan kemudian mengimbas dengan peralatan sokongan untuk memantau petunjuk glukosa darah.


Pasukan Malaysia Raih Kejuaraan Di Taiwan Excellence Esports Cup (TEEC) Grand Finale!!

1 berita yang membanggakan apabila Tiga juara Malaysia telah mengharumkan nama Malaysia setelah berjaya merangkul kejuaraan Taiwan Excellence Esports Cup yang disertai oleh penyertaan 30 pasukan sekaligus meraih wang hadiah dibahagikan bernilai RM113,000 antara kumpulan peserta-peserta.

Ketika pertandingan berlangsung, Sebanyak 30,000 penonton turut menyaksikan acara Grand Finale secara atas talian dan seramai 17,389 pengunjung telah hadir di Berjaya Times Square sempena acara Grand Finale yang diadakan di peringkat kejohanan yang berlangsung selama tiga hari ini.

Sambutan yang mengalakkan ini ekoran daripada jenama-jenama esport Taiwan seperti Aero, Aorus, CoolerMaster, InWin, MSI, Predator, Republik of Gamers (ROG), TeamGroup, Thermaltake, Transcend, XPG, ZADAK dan Zowie telah memberikan sokongan padu kepada pertandingan ini.

Perjalanan pasukan Malaysia ini bukan mudah apabila terpaksa menempuhi pertandingan tanpa henti dari April lau melalui beberapa peringkat untuk menempatkan mereka di Grand Finale Taiwan Excellence Esports Cup.

Juara-juara Malaysia baru ini telah bertanding dalam tiga kategori gaming utama; CS: GO, DotA 2 dan League of Legends, dengan setiap pasukan berjaya pulang dengan RM10,000.

Bagi pasukan yang memenangi CS:GO, destinasi mereka seterusnya adalah ke Taiwan untuk mengambil bahagian dalam perlawanan “friendly” yang mana ia akan ditaja sepenuhnya. Mereka bakal bersaing dengan juara-juara lain dari Taiwan, Thailand, Filipina dan India untuk hadiah utama yang bernilai $2,000 (kira-kira RM8369).

CSGO:
Pasukan pemenang : FrostFire (RM10,000)
Tempat kedua: Orange Esports. Chymera (RM5000)
Tempat ketiga: Geek Fam (RM3000)

Dota 2:
Pasukan pemenang : Flower Gaming (RM10,000)
Tempat kedua: Dota Hero (RM5000)
Tempat ketiga: Never Win Before (RM3000)

LoL:
Pasukan pemenang : Pepega (RM10,000)
Tempat kedua: 5 Blademasters (RM5000)
Tempat ketiga: Team bob (RM3000)


Video Harus Tonton, Ikan Paling Bijak!

Berdekah-dekah kami tergelak melihatkan betapa kreatifnya manusia memanipulasi teknologi. Hanya dengan menggunakan perhiasan dan teknologi, seorang lelaki berjaya menjadi sensasi Internet apabila beliau menggabungkan perhiasan dinding ikan dan Amazon Echo di rumahnya.

Amazon Echo adalah peranti pembantu peribadi yang popular di US, ia berfungsi sama seperti Google Now dan juga Siri. Brian Kane menanggalkan perumah Amazon Echo dan memasang komponen dalam pembantu peribadi itu ke dalam perhiasan ikan dan hasilnya sungguh menggelikan hati.

Apabila beliau mengaktifkan Amazon Echo dengan memanggil “Alexa”, ikan tersebut bergerak dan memberikan respon kepada soalan dan arahan beliau. Inilah bukti bahawa dengan sedikit idea kreatif dan pengetahuan asas teknologi, anda boleh menghasilkan projek DIY yang menyeronokkan.

“Ada sesiapa nak cuba buat? Boleh share dengan kami nanti.”


HUAWEI Perkenal AppGallery &  HMS Core 4.0 – Bagi Mewujudkan Ekosistem Aplikasi Mudah Alih Baharu

Pada persidangan pelancaran HUAWEI Virtual, syarukat tersebut turut muncul dengan APPGallery – di mana merupakan sebuah platform muat turun untuk pelbagai aplikasi buat pengguna peranti HUAWEI. Menurut HUAWEI, AppGallery amat mementingkan privasi pengguna – di mana maklumat yang melibatkan data biometrik tidak akan diproses luar daripada peranti yang diguna pakai.

Buat masa ini, AppGallery sudah boleh didapati di 170 negara dan telah diakses oleh lebih 400 juta/bulan. Tidak ketinggalan, HUAWEI juga bekerjasama dengan jenama terkemuka seperti News UK untuk membawakan kandungan eksklusif buat pengguna AppGallery.

Pada acara yang sama, HUAWEI juga melancarkan HMS Core 4.0 (HUAWEI Mobile Services) kepada pemaju global – sekaligus,  mencipta pengalaman baru yang unik bagi memanfaatkan keupayaan perisian penuh peranti HUAWEI yang ditawarkan.

Richard Yu mengatakan ia adalah cara baru HUAWEI mewujudkan ekosistem aplikasi mudah alih mereka sendiri kepada alternatif pengguna global –  terhadap ekosistem sedia ada. Dengan mengintegrasikan HMS ke dalam aplikasi menerusi HMS Core 4.0 – keupayaan pada peranti HUAWEI dapat digunakan dengan cepat.


Previu : Honor View 10 Menampilkan Rekaan Dwi Kamera Dan Paparan 18:9

Membuat pilihan untuk memilki sebuah telefon pintar bukan semudah yang dijangka. Ada sesetengah pengguna mementingkan jenama dan ada sesetengah pengguna lebih tertumpu pada keupayaan sesebuah telefon pintar tersebut. Tetapi jika anda ingin memiliki peranti pada harga berpatutan dengan tawaran spesifikasi setanding peranti induk yang lain, honor View 10 patut anda beri perhatian.

Seperti yang kita ketahui, honor tidak pernah menawarkan peranti pada harga melebihi RM2,000 di Malaysia. Namun, pada kali ini anda perlu menyediakan wang tambahan sedikit kerana peranti ini mempunyai tanda harga sebanyak RM2,099. Bagaimanapun, jika dibelanjakan pada harga sebegini kami pasti anda tidak akan berasa menyesal.

Oleh kerana harga peranti ini sudah melebihi had capaian rata-rata pengguna di Malaysia, honor View 10 didatangkan dengan kuasa dalaman kelas atasan dengan cip Kirin 970. Binaan badan logam seberat 172g ini juga hadir dengan paparan nisbah 18:9 bersaiz 5.99-inci HD penuh+. Selain skrin hampir penuh, honor juga meletakkan sistem pengimbas cap jari pantas di bahagian bawah. Di ruang atas skrin, ia dipenuhi dengan earpiece (speaker telinga) dan beberapa sensor termasuk kamera depan 13 Megapiksel.

Di bahagian belakang, pertama sekali boleh dilihat ialah cop jenama dengan ukiran laser. Badan peranti yang dikemaskan dengan warna hitam kusam turut menampilkan gabungan dwi kamera 16 MP dan 20 MP . Tidak ketinggalan sebuah lampu LED flash diletakkan secara bersebelahan. Secara terperinci, kami mendapati ia bukan sebuah peranti unibodi tetapi dibina berdasarkan cantuman panel bersama kerangka tengah. Ini mungkin bertujuan memudahkan juruteknik membaiki peranti sekiranya ia rosak.

Apa yang menarik perhatian kami, walaupun pada ketebalan 6.97mm honor masih mampu meletakkan bicu USB-C di bawah pengimbas cap jari. Ini bermakna mereka betul-betul menggunakan ruang yang ada sebaiknya. Di sudut ini juga unit speaker dan bicu audio boleh kelihatan.

Di sisi kanan, ia menyediakan butang laras suara dan butang kuasa (butang kunci) manakala, di sisi kiri terdapat slot SIM dan slot hibrid (SIM / microSD). Sementara anda juga ditawarkan ciri IR Blaster (alat kawalan jauh) di bahagian atas. Jalur antena pula tidak disembunyikan tetapi, dimuatkan secara melintang di bahagian atas dan bawah.

Setakat ini, honor View 10 didatangkan dengan pilihan warna Navy Blue dan Midnight Black. Walau bagaimanapun, kekurangan tetap ada untuk setiap peranti. Di sini, peranti ini mudah meniggalkan kesan cap jari dan rekaannya pula tiada yang unik. Ia hampir seiras dengan telefon pintar honor yang lain.


Tawaran Hebat Sempena Acer Day 2018 – Play Music Together

Sempena sambutan Acer Day 2018, pelanggan boleh mengambil bahagian dalam cabaran atas talian pada setiap hari untuk mengumpul mata dan berpeluang memenangi pelbagai hadiah hebat.

Beberapa hadiah yang sangat menarik ditawarkan oleh Acer Malaysia, termasuk percutian 4 hari 3 malam untuk dua orang ke Taiwan, gaming laptop Predator Helios 300, Swift 5, Spin 5, Nitro 5, Iconia Tab 10, beg galas dan pembesar suara Acer Day Bluetooth.

Bermula 1 Ogos hingga 30 September 2018, pelanggan yang membeli peranti terpilih Acer seperti siri Acer Aspire, Acer Swift, Acer Spin, Acer Switch atau Predator akan diberikan hadiah percuma seperti kerusi TT eSports Predator, cakera dan pemain Vinyl, tetikus dan fon kepala Predator, Microsoft Office 365 Personal atau pembesar suara Acer Day Bluetooth.

Pelanggan yang berminat jangan melepasi peluang merebut hadiah lumayan ya~


OnePlus 3 Lewat Sampai Ke Malaysia?!

Pasti ramai yang menantikan OnePlus 3 untuk sampai ke Malaysia pada 9 Ogos yang lalu, namun atas sebab-sebab yang tidak dapat dielakkan model flagship dari syarikat OnePlus itu mengalami sedikit kelewatan.

Brightstar Malaysia melakukan pengumuman melalui laman Facebook, mereka menyatakan bahawa Taufan Nida di Hong Kong dan China telah menjejaskan proses penghantaran OnePlus 3 ke sini. Dijangkakan peranti tersebut akan sampai ke Malaysia pada esok hari (11 Ogos 2016). Portal jualan atas talian seperti Lazada telah pun dimaklumkan, dan mereka akan menghubungi pelanggan untuk memaklumkan perkara tersebut.


Majalah Gila-Gila Kini Dalam Bentuk Digital, Muat Turun Boleh Dilakukan Bagi Android Dan iPhone

Siapa sahaja yang tidak mengenali majalah kartun terkenal Malaysia, Gila Gila. Majalah ini sinonim dalam bentuk bercetak namun kini ia ditawarkan di dalam bentuk digital khusus buat peminatnya.

Justeru pelancaran aplikasi GG Komik membolehkan mendapatkan serta mengikuti kandungan majalah ini sejak 41 tahun lepas secara digital. Pengguna Android dan iPhone kini boleh menikmati kandungan di dalam aplikasi ini.

Aplikasi ini menawarkan beberapa kategori bagi memudahkan anda untuk mengikuti kandungannya. Anda juga boleh menonton kandungan jenaka dalam bentuk video. Bagi yang berminat anda bolehlah memuatnaik aplikasi ini secara percuma!!!


Samsung Galaxy C9 Pro, Peranti 6GB RAM Tambah Satu Pilihan Lagi!

Samsung Malaysia Electronics memperkenalkan satu lagi peranti yang cukup solid untuk anda pilih dari jenama mereka. Galaxy C9 Pro merupakan peranti kelas pertengahan yang dilengkapi spesifikasi tinggi yang pastinya mampu berkhidmat dengan baik.

Samsung Galaxy C9 Pro dilengkapi pemproses 1.95GHz Octa Core untuk memastikan aplikasi dan kerja dilakukan dengan pantas dan stabil, cip ini pula dibantu dengan RAM berkapasiti 6GB dan stor dalaman 64GB yang boleh ditambah menggunakan slot microSD sehingga 256GB.

Tidak lengkap sebuah peranti Samsung jika ianya tidak mempunyai paparan SUPER AMOLED. Galaxy C9 Pro dilengkapi skrin SUPER AMOLED 6 inci beresolusi Full HD. Kerangka logam dan panel gelas 2.5D memberikan rasa premium kepada fizikal peranti ini.

Pada bahagian optikal pula, Galaxy C9 Pro dilengkapi kamera hadapan dan belakang yang sama hebat. Kedua-dua kamera ini mempunyai sensor 16MP dengan aperture f/1.9. Spesifikasi kamera ini pastinya akan digemari mereka yang gilakan selfie.

Pada mulanya Galaxy C9 Pro hanya dijual di pasaran China sahaja, namun Samsung Malaysia kini sudah membawa masuk model ini ke pasaran tempatan dengan harga RM 2,299.


Ujian Kelajuan Huawei Mate 20 Pro vs iPhone XS Max! Siapa Lebih Bagus?!

Peranti berteknologi canggih masa kini iaitu Huawei Mate 20 Pro dan iPhone XS Max sering dijadikan tumpuan perbandingan, baru-baru ini kedua-dua peranti ini turut dibandingkan oleh YouTuber phonebuff yang terkenal dengan ujian kelajuan peranti pintar.

Dalam video tersebut, jelas menunjukkan iPhone XS Max mendapat skor 2 minit 22 saat lebih laju berbanding Huawei Mate 20 Pro yang mendapat skor 2 minit 40 saat.

Susunan peranti dengan kelajuan paling baik adalah yang pertama iPhone XS Max, diikuti kedua OnePlus 6T, ketiga iPhone XR, keempat Samsung Galaxy Note 9 dan kelima adalah Huawei Mate 20 Pro.


Gangguan Kabel Dasar Laut Punca Gangguan Servis Unifi!

Bagi anda yang menggunakan perkhidmatan Unifi pastinya mengalami masalah gangguan capaian internet yang perlahan pada ketika ini. Hal ini kerana berlaku gangguan kabel dasar laut segmen 3.

Jangan bimbang, kerna usaha membaik pulih gangguan ini sedang dilakukan.

Bukan hanya pengguna di Malaysia yang menghadapi masalah ini, namun ia turut memberi kesan kepada negara-negara yang turut menggunakan kabel dasar laut ini.

Jadi, diharap anda bersabar kerana usaha baik pulih sedang giat dijalankan.


Samsung S20+ Kini Ada Warna Baru – Aura Red Yang Sangat Berani!!

Ada kejutan buat peminat Samsung apabila peranti terbaharunya iaitu Samsung Galaxy S20+ kini tampil dengan warna baru iaitu Aura Red yang kini telah tersedia di Malaysia.

Warna yang sangat bernai dan sangat menarik perhatian pasti membuatkan ramai yang terpesona.

Selain warna Aura Red ini, beberapa warna telah diperkenalkan pada siri Samsung Galaxy S20 sebelum ini antaranya Cloud White, Cloud Blue, Cloud Pink, Cosmic Black dan Cosmic Gray.


Samsung Galaxy Note 10 Tersedia Dalam 2 Saiz 4 Versi?!

Penampilan siri Samsung Galaxy S10 tidak lama sahaja di pasaran Malaysia, dipercayai ramai peminat siri Note sedang menunggu ketibaan peranti flagship ini yang dikhabarkan akan rasmi pada Ogos atau September nanti.

Laman sesawang sudah pun tersebar dengan pelbagai berita mengenai Galaxy Note 10, yang terkini adalah peranti ini mungkin akan hadir dalam 2 saiz skrin iaitu 6.28 inci dan 6.75 inci dan dijangka terdapat empat versi untuk dipilih.

Dua pilihan skrin terdapat dalam versi LTE yang masing-masing menyokong tri-kamera dan quad-kamera, manakala satu lagi versi adalah 5G yang mempunyai spesifikasi yang lebih kurang. Versi akhir sekali adalah Galaxy Note 10e yang dikhabarkan hadir dengan skrin 6.4 inci.

Setakat ini masih banyak lagi maklumat yang belum dikenalpasti lagi, adakah ura-ura sebelum ini menjadi benar kita tunggu Ogos atau September nanti. Sebelum itu, boleh ikuti laporan kami mengenai perasmian Samsung Galaxy A Series Unpacked 2019 pada esok (10 April, 8pm) ya.


Pra-Tempahan Vivo NEX Dual Display Bermula Pada Harga RM3199

Vivo Malaysia mengumumkan Satu lagi telefon pintar yang unik dari Vivo iaitu Vivo NEX Dual Display akan dibuka untuk pra-tempahan pada harga RM3199 di DirectD dan Mobile2go.

Apa yang menariknya, telefon ini menggunakan dwi-skrin yang bersaiz 6.39 ini bagi skrin hadapan dan 5.49 inci bagi skrin belakang. Ia turut dikuasakan dengan cip Snapdragon 845 dan disertakan dengan RAM sehingga 10GB dan storan sebanyak 128GB.

Ia turut dijana menggunakan sistem operasi Android 9.0 Pie dan mempunyai kapasiti bateri sebanyak 3500mAh.

Pengguna juga boleh merakam gambar swafoto menggunakan tri-kamera di bahagian belakang dan melihat gambar-gambar tersebut pada skrin di bahagian belakang.

Bagi yang berminat untuk melakukan pra-tempahan, bolehlah melakukannya melalui laman sesawang DirectD dan Mobile2go.


Sony Mobile Communications Anjur Kelas Fotografi Eksklusif Bersama Kid Chan

Pemilik siri Sony Xperia Z5 yang telah mendaftar di Xperia Lounge, baru-baru ini telah berpeluang mengikuti kelas fotografi eksklusif yang dianjurkan oleh Sony Mobile Communications.

Peluang sekali seumur hidup ini memperlihatkan perkongsian pengalaman peribadi Kid Chan sepanjang menggunakan Xperia Z5 Premium Dual melalui sesi bengkel yang mengambil masa selama dua jam. Selain menerangkan cara untuk mengoptimumkan penggunaan fungsi kamera menggunakan siri Sony Xperia Z5, Kid Chan juga turut mendedahkan kepada peserta yang hadir tentang tip penggambaran mudah alih daripada pakar dalam dunia fotografi.

Sekiranya anda peminat tegar Sony Xperia, jangan lupa daftar diri di Xperia Lounge untuk penawaran eksklusif dari Sony. Jangan terlambat lagi!


Ubuntu 16.10 Yakkety Yak

Ubuntu adalah sistem operasi asas yang banyak digunakan pengguna komputer yang mempunyai kemahiran yang tinggi. Seperti sistem operasi lain, Ubuntu juga mengeluarkan versi baharu pada selang masa tertentu bagi menawarkan fungsi dan tugasan yang lebih baik.

Baru-baru ini developer Ubuntu telah melancarkan sistem operasi Ubuntu 16.04 Xenial Xerus yang menawarkan lebih privasi dan keselamatan kepada sistem komputer anda. Kini mereka juga mengumumkan kod nama untuk versi seterusnya yang dijangkakan bakal hadir sekitar bulan Oktober. Pengasas Ubuntu Mark Shuttleworth mengumumkan bahawa versi 16.10 akan dikenali sebgai Yakkety Yak dan fungsi terbaru yang akan disertakan bersama versi tersebut masih lagi misteri.


Permainan Medabots Classic Plus Bakal Hadir Di Switch!!

Ada sesuatu yang menari apabila Imagineer telah mengumumkan bahawa permainn MEdabots Classic Plus bakal tiba di platform Switch.

Menariknya, permainan kali ini akan tampil dengan fungsi yang mudah bagi pemian untuk melengkapkan permainan ini. Background muzik juga dilihat bakal disertakan pada permainan ni pada edisi khas.

Belum ada lagi sebarang maklumat bila ia akan hadir diperingkat global. Jadi, sama-sama kita nantikan.


OnePlus 9 Pro Fans Special Gift Bundle Habis Terjual Dalam Masa 30 Saat Sahaja!!!

Peminat OnePlus di Malaysia sekali lagi menunjukkan sokongan mereka terhadap jenama telefon pintar kegemaran mereka, OnePlus. Peranti perdana terbaru – OnePlus 9 Pro Fans Special Gift Bundle yang baru dilancarkan oleh OnePlus Malaysia pada 17 Mei 2021 (Isnin) telah dijual dalam masa hanya 30 saat di OnePlus Lazada.

OnePlus 9 Pro Fans Gift Bundle berharga RM4,299 dan dilengkapi dengan OnePlus 9 Pro (12GB + 256GB), OnePlus Buds, OnePlus Warp Charge 65 Power Adapter, OnePlus Warp Charge 50 Wireless Charger dan OnePlus 9 Pro Karbon Bumper Case.

Bagi peminat yang telah terlepas di Pilihan Gift Hadiah Khas OnePlus 9 masih boleh mendapatkan OnePlus 9 dan Watch OnePlus mereka melalui Kedai Rasmi OnePlus Shope.


PAPALOOK mengeluarkan kamera langsung tahap profesional studio PA552 yang terkini

– PA552 dilengkapi dengan butang sentuh, kecerahan boleh laras 3 Tahap dan mikrofon berganda pengurangan kebisingan

LOS ANGELES, 8 Okt. 2020 /PRNewswire/ — PAPALOOK, pengeluar kamera inovatif yang terkenal, baru-baru ini memperkenalkan kamera langsung PA552 yang terkini. Dengan ciri pengindahan automatik, kecerahan boleh laras dan pencahayaan tahap studio, PA552 ialah kamera pilihan bagi vlogger profesional dan juga selebriti web. Semasa wabak COVID-19, melalui kamera, pengguna bukan sahaja boleh berhubung dan berinteraksi dengan rakan-rakan mereka dengan lebih baik lagi, malah boleh melakukan telepersidangan video dan pengalaman pembelajaran dalam talian yang dipertingkatkan. PA552 kini boleh didapati di amazon.com dan amazon.co.uk, dan tidak lama lagi akan boleh didapati di kedai Staples.

Dengan cahaya cincin yang dipertingkatkan kelas studio dan kecerahan boleh laras 3 Tahap, ciri kecerahan PAPALOOK PA552 dapat dihidupkan sesuka hati. Cahaya cincin juga boleh melaraskan kecerahan gambar secara automatik. Sebaik sahaja cip DSP menangkap cahaya luaran, sama seperti otak manusia, ia akan bertindak balas secara automatik dan cerdas untuk memberikan pendedahan gambar terbaik. Walaupun dalam cahaya redup, pengguna boleh mencapai pengalaman langsung yang bermakna. Lensa kaca CMOS 5 lapisan dan HD 1080 P penuh menangkap tahap perincian yang lebih halus serta warna yang terang secara semula jadi dalam video 30 frem per saat yang lancar.

Mikrofon pengurangan kebisingan berganda PA552 memberikan peningkatan yang sangat baik dalam nisbah isyarat-ke-kebisingan (SNR), yang secara automatik menangkap dan menyaring bunyi latar belakang luaran. Walaupun dalam persekitaran yang bising, mikrofon ini memberikan tahap kualiti bunyi yang lebih murni. Mikrofon omni-arah menangkap bunyi dengan lebih realistik dari semua sudut.

Untuk menghasilkan gambar yang lebih realistik, PAPALOOK juga menggunakan teknologi penghasilan semula potret yang canggih untuk meminimumkan herotan dan kabur, meningkatkan realisme warna.

Kamera web ini boleh dikepit dengan mudah pada monitor tablet atau skrin notebook, atau diletakkan di atas tripodnya, pada desktop atau pada mana-mana permukaan rata. Dengan penyediaan mudah sambung, pasang dan main, ia serasi dengan sistem operasi Windows dan Mac dan kebanyakan perisian siaran langsung dan video.

PAPALOOK, pakar kamera web terkemuka dalam industri, komited menawarkan pengalaman video dalam talian terbaik kepada pengguna di seluruh dunia, hasil R&D teknologi persepsi audiovisual dalam talian yang lebih inovatif. Syarikat ini kini fokus dalam menghasilkan kamera web definisi tinggi 720P/1080P dan 2K/4k. Mulakan penstriman langsung anda dengan kamera web PAPALOOK. Untuk maklumat lanjut sila kunjungi www.PAPALOOK.com.


DxOMark : Sony Xperia 1 Raih Skor Sebanyak 91 Poin

Sony baru sahaja mengumumkan ketersediaan Sony Xperia 1 untuk pasaran tempatan – dijual pada harga RM4,299. Seperti biasa, setiap peranti mudah alih pasti akan diuji oleh DxoMark untuk menguji kualiti imej.

Melalui perkongsian DxoMark, Sony Xperia 1 dilihat hanya berjaya meraih skor sebanyak 91 poin sahaja – sekaligus berkongsi kedudukan dengan Xiaomi Pocophone F1. Pada keupayaan kamera statik, Sony Xperia 1 mencatatkan skor sebanyak 94 poin, manakala rakaman video pula mendapat skor sebanyak 84 poin sahaja. Bagi bahagian kamera swafoto pula, Sony Xperia 1 berjaya mencapai skor 78 Poin.

Bagi yang berminat, sesi pra-tempah Sony Xperia 1 kini telah pun dibuka bermula sekarang – 6 Oktober 2019! Setiap pra- tempahan didatangkan dengan sejumlah hadiah eksklusif berupa Sony WH-1000XM3 wireless Noise-Cancelling Headphones (bernilai RM1,599) – sementara stok masih ada. So, grab sekarang!


Netflix HDR Kini Boleh Dimainkan Di Sony Xperia XZ Premium

Netflix telah menambah sokongan penstriman HDR untuk peranti mudah alih Sony Xperia XZ Premium. Model ini menjadi telefon pintar kedua selepas LG G6 yang membolehkan video dengan kualiti tinggi dimainkan.

Sony Xperia XZ Premium telah dilancarkan pada awal tahun lalu dengan kebolehan paparan 4K HDR. Semasa pelancarannya, satu-satunya aplikasi yang menyokong penstriman HDR ialah pada Amazon Prime manakala Netflix HDR masih belum hadir pada masa itu.

Kini, hanya peranti Sony Xperia XZ Premium sahaja yang menyokong kedua-dua platfom penstriman sementara pada model yang lain, hanya salah satu aplikasi sahaja yang dibolehkan. Sungguhpun begitu, untuk Samsung Galaxy S8, ia masih belum diumumkan lagi di dalam senarai yang menyokong Netflix  HDR.


Call Of Duty: Mobile Catat Muat Turun Sebanyak 250 Juta, Mengalahkan PUBG Mobile!!!

Ada sesuatu yang menarik mengenai permainan Call Of Duty: Mobile apabila permainan ini mencatatkan muat turun terbanyak pada peranti pintar iaitu sebanyak 250 juta dalam masa 265 hari.

Menurut Activision, ia sekaligus, mengalahkan Permainan PUBG Mobile yang mana mencatatkan muat turun sebanyak 236 juta. Ditangga ketiga pula adalah Fortnite yang memperlihatkan ia mencatatkan 78 juta.

Jadi korang main game yang mana satu?


REVIU EKSKLUSIF: HTC U11, Spesifikasi Berkuasa dengan Keunikan ‘Edge Sense’

Sekiranya anda tidak begitu mementingkan trend semasa yang cuba diketengahkan oleh pengeluar pada masa kini yang menampilkan nisbah skrin ke kerangka yang sangat besar sebagaimana yang dapat dilihat pada peranti premium Samsung dan LG, HTC U11 mungkin patut diberi perhatian. Ini kerana HTC U11 bukan sahaja kelihatan sangat memukau dengan kemasan panel belakang ‘Liquid Surface’ yang sangat cantik, tetapi ia juga boleh dianggap antara peranti yang menawarkan spesifikasi paling berkuasa yang boleh anda miliki di pasaran buat masa ini.

Selain sokongan speaker stereo dengan sentuhan audio HTC BoomSound HiFi Edition, keupayaan penggambarannya juga telah diiktiraf sebagai yang terbaik di pasaran. Tidak cukup dengan itu, sokongan fungsi unik iaitu ‘Edge Sense’ juga membolehkan anda mengakses fungsi ataupun aplikasi dengan lebih cepat menggunakan kaedah ‘memicit’ pada bahagian tepi kerangka HTC U11…

Selain kamera depan beresolusi 16 Megapiksel, bahagian ini turut menempatkan lubang earpiece yang juga berfungsi sebagai speaker, lubang mikrofon dan juga lampu LED notifikasi.

Penyediaan sensor pengimbas cap jari jenis kapasitif pada HTC U11 sememangnya menarik kerana ia juga berfungsi sebagai butang Home. Manakala di kedua-dua sisi sensor atau butang tersebut turut menempatkan butang Back dan Recent Apps dengan nyalaan LED berwarna putih.

Seperti biasa sisi kanan kerangka telah menempatkan dua butang kawalan fizikal iaitu butang melaras volume dan juga butang kuasa. Lebih menariknya, butang kuasa memiliki tekstur pada permukaannya dan kamera boleh diakses dengan pantas apabila butang tersebut diklik sebanyak dua kali.

Slot kad terletak di bahagian atas kerangka dan ianya boleh diakses dengan menggunakan pin khas yang disediakan di dalam pakej pembelian. Slot kad jenis hibrid ini boleh menyokong kad nano SIM pada slot 1 dan kad nano SIM ataupun microSD pada slot 2.

Dengan ketebalan kerangka 7.9mm, lensa utama kelihatan sedikit timbul dari permukaan panel belakang dan ia hanya dibantu dengan dua buah LED Flash.

Bahagian bawah kerangka menempatkan port USB Type-C dan juga mikrofon serta satu lagi lubang speaker dengan sentuhan eksklusif HTC BoomSound HiFi Edition yang sangat berkualiti.

Jika kebanyakan pengeluar menampilkan rekaan paparan skrin melengkung jenis 2.5D, HTC U11 menampilkan rekaan kaca 3D pada panel depan dan belakang dengan lengkungan yang lebih menyerlah pada sekeliling skrin. Selain kelihatan lebih menarik dan premium dengan rekaan yang simetri, lengkungan sebegini turut memberikan rasa sentuhan serta pegangan yang jauh lebih selesa.

Apa yang lebih istimewanya, panel belakang dengan sentuhan permukaan seperti cermin yang dikenali sebagai Liquid Surface ini kelihatan sangat memukau. Namun disebabkan oleh permukaan berkilat ini, ia sangat mudah meninggalkan kesan cap jari yang memerlukan penjagaan yang lebih rapi.

Tidak dinafikan lagi penampilan fizikal HTC U11 tidaklah sehebat atau semoden pesaingnya yang lain yang menawarkan paparan skrin jenis infiniti dengan saiz bezel yang sangat nipis, namun tanpa anda sedari, HTC U11 sebenarnya memiliki keunikan dan juga keistimewaannya yang tersembunyi pada sisi kerangka yang dikenali sebagai Edge Sense.

Dengan adanya fungsi ini, anda hanya perlu menggenggam HTC U11 untuk mengaktifkan aplikasi atau melaksanakan tindakan seperti mengambil gambar, mengaktifkan aplikasi, mengambil screenshot, menghidupkan lampu suluh dan banyak lagi.

Akhirnya HTC akur dengan trend pengeluar pada masa kini dan juga permintaan pengguna terhadap fungsi kalis air dan debu pada model keluarannya.

Dengan pengiktirafan IP67 yang diterima oleh HTC U11, anda kini berupaya menggunakannya di dalam air pada kedalaman 1 meter selama 30 minit sama seperti kebanyakan peranti premium yang lain di pasaran seperti Samsung Galaxy S8 ataupun Apple iPhone 7.

Sokongan speaker stereo pada peranti premium keluaran HTC sememangnya telah diperakui oleh banyak pihak sebagai antara yang terbaik dan berkualiti. Ini jelas dapat dilihat melalui penambahbaikan teknologi HTC BoomSound HiFi Edition yang menjanjikan 100% bunyi yang lebih lantang dan juga peningkatan sehingga 150% dalam aspek Dynamic Range Audio.

Lebih menariknya, anda juga bebas menukarkan mod audio yang akan dihasilkan sama ada Music ataupun Theater. Bahkan jika dibandingkan dengan model HTC sebelum ini, HTC U11 menawarkan kualiti bunyi yang jauh lebih kuat, lebih jelas dan memiliki bunyi bes yang sangat baik. Pada pendapat kami, kualiti bunyi dan tahap kelantangan audio HTC U11 juga sukar ditandingi oleh peranti dengan sokongan speaker stereo yang lain di pasaran.

Kehebatan HTC U11 juga jelas dapat dilihat pada aspek prestasinya dengan sokongan pemproses paling berkuasa di pasaran setakat ini iaitu Qualcomm Snapdragon 835. Ini telah disempurnakan lagi dengan kehadiran memori dalaman yang sangat besar mencecah 128GB dengan kapasiti RAM sebesar 6GB.

Sokongan cip memori jenis UFS 2.1 menjanjikan kepantasan pemindahan data, manakala RAM LPDDR4 pada HTC U11 pula memastikan kelancaran fungsi multi-tasking yang efisien. Sekiranya anda sangat mementingkan aspek prestasi dengan sokongan pemproses terkini, HTC U11 merupakan salah satu model terawal yang memasuki pasaran tempatan selain daripada beberapa buah model lagi seperti berikut:-

Fakta Menarik!!!
Untuk pengetahuan anda, hanya beberapa negara sahaja menerima HTC U11 variasi 128GB dengan RAM 6GB. Malah lebih menariknya, kesemua HTC U11 hadir dengan sokongan cip memori pantas UFS 2.1 pada kesemua unit yang dijual. Berikut adalah senarai pasaran yang ada terjual HTC U11 variasi 128GB/RAM 6GB:

HTC Sense Companion merupakan satu fungsi terbaru yang diperkenalkan oleh HTC pada HTC U11. Fungsi ini ternyata pintar kerana dari masa ke semasa, ia akan mempelajari daripada anda dan seterusnya akan memberi cadangan atau maklumat yang diperlukan berdasarkan minat serta aktiviti harian anda.

HTC Sense Companion akan memaparkan notifikasi dalam bentuk ikon yang akan dipaparkan apabila terdapat cadangan ataupun aktiviti yang ingin dikongsikan dengan anda.

Akhirnya takhta pengiktirafan tertinggi kamera smartphone yang sebelum ini dipegang oleh Google Pixel telah dirampas oleh HTC U11 dengan mencatatkan skor paling tinggi setakat ini dengan catatan 90 poin oleh DxOMark. Selain daripada sokongan multi-axis optikal serta sistem penstabilan optikal dan elektronik, HTC U11 turut menyokong fungsi fokus auto yang sangat pantas walaupun tidak dilengkapi dengan bantuan fokus laser.

Tidak cukup dengan itu, ia juga hadir dengan fungsi HDR Boost tanpa lag bagi memperbaiki julat pendedahan dinamik (dynamic exposure range) untuk kamera dan juga video supaya aspek white balance diperbaiki, mengurangkan isu noise dan juga mengekalkan kualiti gambar dikekalkan.

Trend swafoto yang semakin digilai oleh pengguna telah mendorong HTC untuk menyediakan kamera depan yang lebih berkualiti dengan sensor 16 Megapiksel. Sokongan teknologi UltraPixel yang sensitif pada pencahayaan untuk kesesuaian aktiviti swafoto sama ada siang ataupun malam.

Sebagaimana kamera utama, ia turut dilengkapi dengan fungsi HDR Boost dan juga pengurangan noise agar hasil gambar tampil lebih memukau.

Selain daripada kehebatan teknologi HTC BoomSound untuk speaker, HTC U11 juga tidak mengabaikan kualiti audio apabila disambungkan ke earphone dengan pengenalan versi terbaru HTC USonic.

Kini dengan gabungan fungsi Active Noise Cancellation beserta keupayaan untuk menala audio mengikut kesesuaian pendengaran anda, HTC USonic mampu menghasilkan kualiti audio terbaik kerana sokongan teknologi mirip seperti sonar ini mampu disesuaikan profil bunyi unik untuk setiap penggunanya.

Apa yang menariknya, setiap pembelian HTC U11 akan turut didatangkan sekali dengan earphone HTC USonic.

Selain daripada kualiti video yang cantik, HTC U11 juga turut menitikberatkan kualiti audio yang akan direkod apabila anda merakam video. Dengan kedudukan mikrofon yang telah ditempatkan bagi memastikan audio mampu dirakam dari pelbagai arah dan juga teknologi Acoustic Focus, HTC U11 mampu menghasilkan rakaman audio 3D yang lebih berkualiti.

Bahkan teknologi Acoustic Focus juga membolehkan anda mendapatkan bunyi yang lebih spesifik apabila fungsi zum diaktifkan pada subjek yang diingini. Ini bermaksud hanya audio yang dihasilkan oleh subjek utama yang telah dizum sahaja akan difokuskan dan audio yang dihasilkan oleh subjek lain akan diperlahankan rakamannya.

Tidak dinafikan bahawa kapasiti bateri sebesar 3000mAh pada HTC U11 boleh dianggap agak kecil bagi sebuah peranti dengan sokongan paparan skrin berukuran 5.5 inci. Namun begitu, peranti ini boleh terus memiliki tenaga yang mencukupi apabila diperlukan kerana ia dilengkapi dengan teknologi pengecasan pantas HTC Rapid Charge 3.0 yang berasaskan kepada teknologi Quick Charge 3.0 dari Qualcomm.

Malah sokongan pemproses Qualcomm Snapdragon 835 yang pertama hadir dengan semikonduktor 10nm ini turut menjanjikan penggunaan tenaga yang lebih efisien, sekaligus menjanjikan ketahanan bateri yang lebih baik. Ini jelas dapat dilihat melalui ketahanan bateri HTC U11 berbanding dengan kebanyakan peranti lain di pasaran yang memiliki bateri lebih besar darinya.


Ceriakan Mood Hujung Tahun Dengan Tawaran Daripada vivo & Digi – Hadiah Bernilai Hingga RM30,000!

Ho! Ho! Ho! Tahun 2019 dah nak tiba ke penghujungnya. Biasanya kalau dah hujung tahun ni, mesti akan ada jualan murah kan? Aha, bermuka 9 Disember 2019 – 5 Januari 2020, vivo Malaysia dengan kerjasama Digi bakal menawarkan beberapa tawaran menarik untuk semua pengguna Digi.

Menerusi kerjasama ini, korang boleh membeli mana-mana peranti pintar vivo dengan Digi Pospaid Plan di kedai Digi terpilih dan berpeluang untuk memenangi hadiah menarik bernilai sehingga RM30,000. Sebagai hadiah saguhati, korang juga layak menerima jaminan lanjutan daripada vivo selama 6 bulan. Maklumat lanjut, layari vivo.


Beli ROG Phone 5 Sekarang & Anda Boleh memiliki Hadiah Percuma Bernilai Sehingga RM499!!!

ADa berita baik buat peminat ROG apabila untuk masa yang terhad, dapatkan Headset ROG Cetra II percuma (bernilai RM499) dengan pembelian ROG Phone 5 (8GB / 128GB)!

Promosi ini berlangsung dari  28 Jun – 9 Julai 2021 atau selagi stok masih ada. Bagi yang ingin memiliki peranti ini, anda boleh membelinya di sini:


Celcom Dan Grab Berkolaberasi Memberikan Manfaat Kepada Pengguna Celcom Yang Menggunakan Grab

Celcom Axiata Berhad hari ini mengumumkan kerjasama telah dijalinkan bersama perkhidmatan pengangkutan digital, Grab. Jalinan ini akan memberikan pelanggan Celcom juga pengguna Grab atau pemandu Grab menikmati manfaat yang istimewa.

Semua pelanggan Celcom yang menggunakan rangkaian Lightning Fast 4G LTE akan menikmati caj percuma untuk kuota Internet pada aplikasi Grab. Selain itu, khidmat GrabCar secara percuma dan diskaun akan diberikan kepada pengguna yang setia.

Celcom Memperkenalkan Lightning Fast LTE Kelajuan Sehingga Melebihi 400Mbps

Sebagai ganjaran kepada pemandu setia Grab yang juga merupakan pelanggan Celcom, mereka akan ditawarkan pelan Celcom Lightning Fast 4G LTE bersama peranti baru yang sesuai.

Azwan Khan Osman Khan, Timbalan Ketua Pegawai Eksekutif Celcom Axiata berkata kolaberasi bersama Grab ini bakal memberikan pengalaman digital terbaik kepada pelanggan dan pengguna Grab. Disokong oleh Sean Goh, selaku Ketua Rantau Malaysia, kerjasama ini adalah sangat ideal kerana kedua-dua pelanggan dan pemandu Grab bukan sahaja akan menikmati perjalanan yang lebih baik, malah dapat membantu mereka dari segi kewangan.

Memandangkan kebergantungan rakan pemandu yang sangat tinggi kepada peranti mudah alih, gandingan ini bakal mengurangkan kos penggunaan pada peranti mudah alih, serta membantu pemanduan yang lebih efisyen.


Acer Predator Orion 5000 Dan 9000 Rasmi, Dijual Pada Harga Bermula Dari RM9999

Acer turut melancarkan CPU terbaharu daripada merkeka iaitu Predator Orion 5000 dan 9000 bagi pasaran Malaysia. Predator Orion 5000 bakal dijual untuk pasaran Malaysia pada harga RM9999. Manakala bagi bagi Predator Orion 900 pula ia bakal dijual pada harga RM13299.

Dari aspek rekaan, ia dihadirkan dengan tingkap sisinya yang menunjukkan bahagian dalaman. IceTunnel 2.0 Acer mengeluarkan haba panas menerusi pengurusan aliran udaray ang mengasingkan sistem kepada beberapa zon thermal yang mana setiap satu mempunyai aliran udara sendiri.

Spesifikasi dalam kedua-dua CPU ini sangat berkuasa. Predator Orion 5000 dilihat tampil dengan NVIDIA GeForce RTX 2070 manakala bagi Predator Orion 9000 bula dihadirkan dengan NVIDIA GeForce RTX 2080. PAstinya ia memaparkan kesan grafik yang terbaik kepada pemain.

Predator Orion 5000 hadir dengan 8GB RAM dan 256GB SSD + 1TB HDD. Manakala bagi Predator Orion 9000 pula hadir dengan 16GB DDR4 RAM dan 512GB SSD + 2TB HDD. Jadi pengalaman gaming anda berada di tahap terbaik!!!


Mi Watch Mula Dijual Pada 20 Januari Pada Harga RM469!!!

Akhirnya Mi Watch bakal mula dijual di Malaysia pada 20 Januari ini jam 12 pagi dan ia dijual pada harga RM469 yang mana anda boleh milikinya di Lazada dan Shopee.

Peranti ini hadir dengan skrin 1.39″ dan hanya seberat 32g sahaja. Tampil dengan pelbagai fugsi seperti Sleep mode, semakan kada degupan jantung dan sebagainya.

Ia juga hadir denga 117 sports modes termasuklah berlari, berbasikal, berenang dan banyak lagi.

Jadi tunggu apa lagi, cepat-cepat dapatkan peranti ini di pasaran!!!


Komputer Riba Huawei MateBook Bakal Hadir Ke Malaysia?!

Meletakkan kepentingan pengguna sebagai keutamaan, Huwei sentiasa berusaha untuk menyediakan gaya hidup digital yang lancar serta membawakan pengalaman yang terbaik untuk rakyat Malaysia.

Sehubungan itu, sekali lagi Huawei telah membawa kejutan kepada peminat setianya apabila mengumumkan bahawa mereka bakal menawarkan komputer riba MateBook untuk pasaran tempatan tidak lama lagi.

Pun begitu, buat masa ini Huawei masih tidak menyatakan secara terperinci model apakah yang bakal di bawa memasuki pasaran tempatan. Untuk perkembangan lanjut sama-sama kita nantikan kelak!


12 Peranti Suku Tahun Pertama 2021 Berharga Sekitar RM1000 Yang Disarankan Buat Anda!!!! Yang Mana Korang Nak!!

Walaupun pandemik ini memberi kesan yang besar terhadap ekonomi, pengeluar telefon bimbit yang utama turut memperkenalkan model telefon bimbit yang baru untuk pengguna. Syarikat                                                                                juga bimbang pengguna akan mempunyai bajet yang agak kecil dalam keadaan yang sukar ini. Oleh sebab itu, peranti dalam lingkungan seribu ringgit muncul di pasaran telefon bimbit dalam enam bulan kebelakangan ini. Seterusnya, admin telah mengemaskan pelbagai jenis telefon bimbit dalam lingkungan seribu ringgit yang disyorkan untuk korang semua. Korang yang ingin membeli telefon bimbit boleh merujukkannya!

Setelah membaca peranti dalam lingkungan seribu ringgit pada separuh pertama tahun 2021, adakah yang sesuai untuk korang? Pada enam bulan yang akan datang, pasti ada banyak peranti baru yang datang satu demi satu, marilah kita tunggu dan lihat bersama!


Kemas Kini Terbaru Samsung Gear S3 Memanjangkan Jangka Hayat Bateri

Jika anda salah seorang pengguna jam pintar Samsung Gear S3, hari ini Samsung mula mengeluarkan kemas kini terbaru bertujuan memperbaiki masa penggunaan bateri dan difahamkan lebih efisyen serta cekap tenaga.

Sistem operasi ini sudahpun mula ditawarkan bulan lepas kepada segelintir pengguna di Kanada. Kemas kini Tizen 3.0 ini memerlukan saiz sebesar 21MB dan kepada anda yang ingib memuat turun, boleh lakukannya menerusi OTA.

Nampaknya, bagi sesiapa yang memakai jam ini, anda akan menerima kemas kini ini tidak lama lagi.


Xiaomi Memperkenalkan Redmi Note 5A – Kamera Depan 16 Megapiksel Dengan Harga Murah

Xiaomi sudah dikenali dengan peranti yang menawarkan harga jauh lebih rendah berbanding jenama lain. Hari ini, mereka telah melancarkan sebuah model terbaru iaitu Redmi Note 5A.

Salah satu ciri utama yang diutamakan pada model ini ialah ciri penggambaran kamera depan. Ia didatangkan dengan sensor 16 Megapiksel bersama bantuan LED flash, dan untuk kamera belakang sensor 13 Megapiksel pula diletakkan di sudut atas peranti. Untuk sistem keselamatan, pengimbas cap jari yang pantas telah diposisikan di bahagian tengah kerangka bodi.

Pilihan warna Champagne Gold, Gold dan Platinum Silver Gray ini dipadankan bersama skrin berukuran 5.5 inci 1280x720p. Justeru, bagi menjana peranti ini, ia didatangkan dengan sebuah bateri berkapasiti 3,080mAh.

Xiaomi Redmi Note 5A dihidupkan oleh set cip Snapdragon 435 (28mm) octa-core Cortex-A53 hadir dengan tiga varian yang berbeza. Model asas dijual dengan tanda harga RMB699 (RM449) lengkap dengan RAM 2GB/16GB, selain RMB899 (RM577) untuk RAM 3GB/32GB, manakala spesifikasi tertinggi RAM 4GB/64GB pada harga RMB1,199 (RM770) seunit.

Dengan tanda harga yang berbaloi untuk dimiliki ini, pasti ramai dikalangan anda sudah berminat, bukan? Kita tunggu sahaja peranti ini dibawa masuk ke Malaysia kelak.


Absen Dipilih untuk Paparan LED Lapangan Terbang Terbesar di Asia Tenggara

SHENZHEN, China, 19 Oktober 2020 /PRNewswire/ — Ketika syarikat pengendali Lapangan Terbang Antarabangsa Kuala Lumpur, Malaysian Airport Holding Berhad, memutuskan bahawa hab penerbangan negara ini memerlukan pembaharuan visual yang serius, VGI Airports – sebahagian daripada VGI Malaysia – menjadi pilihan pertama dan Absen (SZSE: 300389) dipilih sebagai pembekal paparan LED.

Absen Selected for Largest Airport LED Display in SE Asia

Lapangan terbang ini meliputi kawasan 100 km² dan merupakan salah satu daripada lapangan terbang yang paling sibuk di dunia. KLIA telah dirancang dan dibina sebagai sebahagian daripada pelan MSC Malaysia – untuk mewujudkan kawasan perniagaan berteknologi tinggi di Selangor, Malaysia.

Pasukan terlibat memutuskan bahawa pembaharuan digital diperlukan di seluruh lapangan terbang, berikutan aliran penumpang. VGI Airports memilih kombinasi Absen N4, Acclaim A2719 dan A2725 untuk pemasangan, dibahagikan kepada tiga kawasan yang berbeza. Di kawasan ketibaan, Absen N4 menghasilkan skrin ‘Digital Dream’, dinding LED 400 meter persegi yang mengagumkan dengan resolusi 23,976 lebar x 1,008 panjang.

Absen A2719 dipilih untuk skrin Satellite Digital Impact Network (Rangkaian Impak Digital Satelit) untuk merangkumi kawasan ketibaan dan berlepas. Produk yang sama juga digunakan di kawasan daftar masuk, sementara skrin Digital Arrivals Impact Network (Rangkaian Impak Ketibaan Digital) menampilkan dinding LED 7.3m x 2m A2725 melengkung yang dipasang secara strategik di atas eskalator untuk kawasan ketibaan.

Siri Absen N dan siri Acclaim direka untuk paparan dalaman dan sangat sesuai untuk digunakan di ruang korporat, pengangkutan atau runcit yang sibuk. Pada kedalaman panel dua inci yang ramping, dengan kecerahan 1000 nit dan berat 8.8kg, N4 menawarkan kelebihan paparan ringan yang jelas untuk semua keperluan ruang dalam. Dengan sudut pandang yang luas dan penjejakan jarak jauh, di mana penjejakan prestasi masa nyata dapat dihantar dan dilihat dari telefon bimbit, N4 memenuhi keperluan lapangan terbang dengan sempurna, sambil tetap memperlihatkan ketajaman warna dan keseragaman kecerahan yang menjadi ciri rangkaian produk Absen.

Pemasangan ini bermula pada bulan Mac 2019 dan selesai pada Februari 2020, tepat pada waktunya untuk terlepas daripada gangguan besar yang disebabkan oleh Covid-19. Walaupun bilangan pengunjung turun naik dalam beberapa bulan yang lalu, pengurusan lapangan terbang dan pengembara mempunyai banyak masa untuk mengagumi penampilan barunya.

“Penumpang menghargai ketibaan atau berlepas dari lapangan terbang yang lengkap dengan paparan digital,” kata Nacho Perez, ketua pegawai digital di VGI Malaysia. “Selain itu, MAHB menghargai pemasangan baharu ini kerana ia membantu meningkatkan persepsi terhadap KLIA secara keseluruhan untuk menjadi salah satu yang terbaik dalam kelasnya di Asia Tenggara.”


BLACKPINK Bakal Melakukan Persembahan Di TikTok Stage Pada 21 Oktober Ini!!!

Kumpulan K-pop wanita popular BLACKPINK bakal melakukan persembahan secara live menerusi TikTok!!!

“TikTok Stage With BLACKPINK” bakal berlangsung selama 100 minit menerusi akaun TikTok BLACKPINK iaitu @bp_tiktok.

Buat yang tidak mengetahui, album debut mereka yang diberi nama ‘The Album’ kini mengungguli carta ni beberapa buah negara dan menjadi highest charting female korean album di BIllboard 200.

Jadi tunggu apa lagi, muat turun TikTok sekarang dan follow BLACKPINK dan tonton live di TikTOk Stage pada 21 Oktober jam 6 petang.


Harga Siri Black Shark 3 Terdedah? Bermula Dari RM2799!!

Peranti gaming popular iaitu siri Black Shark 3 bakal dilancarkan pada 30 April ini dan sesuatu yang mengejutkan bahawa terdapat penjual telah memulakan pratempahan dan harga peranti ini bermula dari RM2799.

Black Shark 3 dikhabarkan bakal tampil dengan skrin 6.67″ OLED dan disertakan dengan kadar segar semula 90Hz. Ia turut dikuasakan oleh cip pemproses yang sangat berkuasa iaitu Snapdragon 865.

Tampil dengan 64MP + 13MP + 5MP bagi kamera belakang dan dan 20MP bagi kamera hadapan. Kapasiti bateri juga tidak mengecewakan apabila ia disertakan dengan 4720mAh dan dipadankan dengan pengecasan pantas 65W.

Bagi Black Shark 3 Pro pula, ia dihadirkan dengan skrin yang sangat besar iaitu 7.1″ QHD+ OLED dan tampil dengan kadar segar semula 90Hz. Ia turut dikuasakan oleh Snapdragon 865 dan dipadankan dengan memori sehingga 12GB RAM LPDDR5 dan storan sebesar 256GB UFS 3.0.

Bateri juga sangat besar apabila ia dihadirkan dengan 5000mAh dan disertakan dengan pengecasan pantas 65W.

Berikut adalah harga bagi siri Black Shark 2:


Eksklusif! Miliki Xiaomi Mi Mix 2s Pada Harga RM1,199 – Boleh Didapati Di Lazada

Bagi yang memasang hasrat untuk memiliki Xiaomi Mi Mix 2s, kini anda boleh mendapatkannya pada harga yang lebih murah secara eksklusif melalui pembelian di Lazada. Xiaomi Mi Mix 2s kini boleh ditawarkan pada harga RM1,199 bermula sekarang. Bagi yang berminat, KLIK PAUTAN INI.

Sekadar makluman, Xiaomi Mi Mix 2s dilengkapi paparan bersaiz 5.99″ FHD+. Ia dikuasakan oleh Snapdragon 845 dan diserikan dengan memori 6GB RAM. Selain itu, terdapat ketersediaan dwi kamera utama 12MP + 12MP dan kamera hadapan 5MP. Mi MIX 2S juga dibekalkan bateri 3400mAh dengan sokongan pengecasan pantas tanpa wayar.


Tertiris Siri Samsung Galaxy M Baharu – M21/M31/M41 Bakal Diperkenalkan Tahun 2020

Siri Samsung Galaxy M yang baru diperkenalkan buat pertama kali pada tahun ini membawa sambutan meriah dari golongan pemuda pemudi, ini kerana ia mempunyai keunikan tersendiri di samping lebih memfokuskan pada kelas pertengahan dan entry level dengan spesifikasi yang menarik.

Terkini laman web terdedah berita mengenai spesifikasi siri Galaxy M baharu, iaitu M21, M31 dan M41 yang dikhabarkan tampil pada tahun 2020. Menurut info terdedah, Galaxy M21 menggunakan cip pemproses Exynos 7609, sokong 4GB RAM dan dibekalkan dwi-kamera 24MP + 5MP.

Galaxy M31 pula dikuasakan pemproses Snapdragon 665 di bawah sokongan 6GB RAM, bahagian kamera lebih berkuasa di mana hadir dengan tri-kamera 48MP + 12MP + 5MP. Akhir sekali Galaxy M41 memandangkan mempunyai spesifikasi paling berkuasa, yang mana membekalkan cip pemproses Exynos 9630, 6GB RAM, tri-kamera 64MP + 12MP + 5MP.

Adakah siri baharu ini akan dilancarkan pada tahun 2020, kita nantikan berita selanjutnya dari pihak Samsung. Yang pasti, kamera 64MP akan menjadi isu terhangat pada tahun yang akan datang.


[Ura-Ura] : HUAWEI Mungkin ‘Pisahkan’ Siri Nova – Bakal Jadi Sub Jenama Baru?

Media sosial kini dibanjiri berita mengenai HUAWEI didakwa bakal memisahkan siri Nova sebagai sebuah sub-jenama berasingan. Dakwaan ini diperkuatkan lagi apabila terdapat desas-desus ‘bertiup’ mengatakan HUAWEI telah muncul dengan akaun Weibo baru yang didaftarkan menggunakan nama “Nova”.

Tidak terhenti di situ, memetik maklumat tersebar HUAWEI juga didakwa telah memperlihatkan logo baru untuk siri tersebut – terdapat perubahan daripada segi penulisan dan terdapat sumber berkata, ia mungkin menggunakan strategi yang berbeza kelak.

Pun begitu, perkara ini masih rumors dan belum diketahui kesahihannya. Sehingga kini, tiada sebarang kenyataan rasmi dikeluarkan oleh HUAWEI berhubung perkara ini. Sama-sama kita tunggu penjelasan daripada tuan empunya badan.


Rekaan Emoji Baru Akan Diterima Pengguna Samsung Dengan Kemas Kini Android Oreo

Seiring dengan pengenalan paparan antaramuka Samsung Experience 9.0 serta kemas kini Android 8.0 Oreo pada Galaxy S8, Samsung telah membawakan set emoji baru dengan rekaan lebih baik dan menarik.

Menurut Samsung, perubahan reka bentuk set emoji pada Samsung Experience 9.0 ini mempunyai tekstur berbeza yang nampak lebih kemas berbanding set emoji pada Samsung Experience 8.5.

Di samping itu, sebanyak 239 emoji baru juga telah ditambah dalam kemas kini ini yang selaras dengan Emoji 5.0. Selain itu, terdapat juga perbandingan antara emoji oleh beberapa pengeluar lain seperti Apple, Google, Microsoft, Facebook dan juga Twitter.


Akhirnya Huawei Mengalah Untuk Menggunakan Paparan QHD Pada Masa Akan Datang

Jika anda masih ingat, pada tahun lalu Ketua Pegawai Eksekutif Huawei iaitu Richard Yu pernah mengeluarkan kenyataan bahawa Huawei tidak akan menggunakan paparan QHD atau 2K yang beresolusi 1440 x 2560 piksel pada peranti keluarannya. Ini kerana pada pendapat beliau penggunaan paparan FHD atau HD Penuh sudah memadai memandangkan mata kasar manusia sukar untuk membezakan di antara kedua-dua paparan ini. Tambahan pula penggunaan paparan 2K boleh mengakibatkan ketahanan bateri yang sangat singkat berbanding paparan jenis FHD.

Walau bagaimanapun, baru-baru ini nampaknya beliau telah bertukar fikiran apabila mengesahkan penggunaan paparan QHD pada peranti Huawei pada masa akan datang. Keputusan ini dibuat berikutan populariti VR (Virtual Reality) di kalangan pembuat dan juga pengguna di seluruh dunia. Tambah beliau, teknologi VR memerlukan peranti dengan sokongan paparan 2K bagi mendapatkan pengalaman yang terbaik dan disebabkan oleh itulah keputusan tersebut telah diambil.


Honor 7C Dilancarkan Dengan Skrin 18:9 Dan Kamera Sokongan Bokeh

Sebuah lagi telefon pintar telah dilancarkan oleh Honor. Kali ini syarikat China itu memperkenalkan Honor 7C membawakan ciri-ciri sebuah telefon pintar kelas pertengahan-bawah. Setakat ini ia dilancarkan di China pada harga bermula CNY899 (~RM555) seunit.

Honor 7C hadir dengan paparan 5.99-inci HD+ dengan nisbah skrin 18:9 bersama panel gelas 2.5D. Isi dalaman dipenuhkan dengan cip pemproses Snapdragon 450, RAM 3GB atau 4GB, dan ruangan storan 32GB atau 64GB diikuti sokongan kad microSD.

Didatangkan bersama konfigurasi dwi kamera, kamera belakang menyediakan sensor 13 MP dan 2 MP dengan sokongan bokeh untuk gambar latar belakang kabur. Sementara kamera depan menempatkan kamera 8 Megapiksel.

Sistem operasi pula dijana EMUI 8.0 yang ditemani Android 8.0 Oreo terus dari kotak. Terdapat pengimbas cap jari di sebelah belakang peranti, malah ia juga menawarkan sistem nyahkunci peranti melalui ciri Face Unlock.

Honor 7C didatangkan dengan piihan warna Hitam, Emas, Merah, dan Biru. Terlebih dahulu, ia akan mula dijual di pasaran China pada 13 Mac 2018.


Samsung Galaxy Watch3 Edisi Titanium Dirasmikan – Dijual Pada Harga Kira – Kira RM22480!!

Tidak mahu ketinggalan di belakang, Samsung turut memperkenalkan jam tangan pintar terbaharunya yang dikenali sebagau Samsung Galaxy Watch3 Edisi Titanium.

Seperti namanya, jam tangan ini dibina dengan titanium. Ia tampil dengan skrin 1.4″ Super AMOLED dan sebesar 45mm.

Hadir dengan pemproses Exynis 9110 dan dipadankan dengan RAM 1GB dan storan 8GB. Kapasiti bateri pula disertakan dengan 340mAh.

Jam tangan pintar ini juga turut dihadirkan dengan Gyro, ECG, Accelerometer dan lain-lain. Peranti ini dijual pada harga $600 (kira-kira RM2480)


ASUS USB-AC68: Antena Penerima Sambungan WiFi Bersaiz Poket

ASUS USB-AC68 adalah antena penerima sambungan WiFi yang disambungkan ke komputer anda menerusi slot USB. Ia dengan serta merta menambah kemampuan komputer anda untuk menerima data dari router WiFi pada kelajuan 1300Mbps (5GHz) dan 600Mbps (2.4GHz).

Reka bentuk antena membolehkan peranti ini mengoptimumkan kelajuan dan liputan penerimaan data dari router. Ia sekaligus memberikan 30% lebih prestasi berbanding sambungan yang anda biasa gunakan pada komputer dan laptop.

Saiznya yang kompak pula memudahkan peranti ini dibawa ke mana-mana, ianya sesuai digunakan mereka yang belajar dan bekerja di dalam bangunan yang besar di mana liputan WiFi kurang baik. Apabila anda menyambungkan ASUS USB-AC68, anda akan menikmati liputan WiFi yang lebih laju dan baik.


Reviu Eksklusif: Ciri-Ciri Menarik Yang Ada Pada Xiaomi Redmi 5

Jika anda tertarik dengan rekaan Xiaomi Redmi 5 yang menampilkan paparan skrin hampir penuh, anda juga mesti nak tahu apa ciri-ciri menarik yang terdapat pada telefon pintar ini bukan? Memfokuskan kepada pengguna yang mempunyai bajet sederhana, model ini menampilkan paparan antaramuka terbaru dari Xiaomi iaitu MIUI 9. Jom kita baca seterusnya…

Tidak seperti model sebelum ini yang memfokuskan untuk pengguna swafoto, Redmi 5 hanya dibekalkan dengan kamera hadapan beresolusi 5 Megapiksel sahaja.

Walaupun begitu, ia masih menawarkan mod Beauty 3.0 yang boleh dilaraskan mengikut keinginan pengguna serta sokong Selfie-light.

Bagi penggambaran utama pula, telefon pintar ini telah dilengkapi sensor 12 Megapiksel dengan sokongan LED flash serta PDAF untuk penggambaran di persekitaran malap.

TIPS!! Pengguna juga boleh menggunakan sensor pengimbas cap jari untuk mengambil gambar swafoto!

Di sini kami juga ada kongsikam hasil gambar yang diambil menggunakan Xiaomi Redmi 5 dalam beberapa mod berbeza. Mari lihat sendiri hasilnya…

Berbeza dengan Redmi Note 5A, model ini telah dilengkapi dengan sensor pengimbas cap jari yang tiada pada model sebelum ini untuk menjaga privasi telefon pintar anda.

Selain menyokong sehingga lima jari dalam satu-satu masa, respon untuk membuka telefon pintar ini juga pantas.

Ramai yang bertanya adakah model ini sesuai untuk mereka yang gemar bermain permainan mudah alih?

Walaupun hanya dibekalkan dengan memori RAM 3GB, bagi kami telefon pintar ini boleh dipertimbangkan!

Selain itu, telefon pintar ini turut dikuasakan oleh pemproses Octa Core berkelajuan 1.8GHz, 64-bit bersama grafik Adreno 505.

♦ Permainan Mobile Lagends memaparkan permainan dalam mod paparan skrin penuh.

♦ Permainan Mobile Drift Tuner pula tidak menyokong paparan skrin penuh.

Kebanyakan telefon pintar hari ini telah didatangkan dengan aplikasi Phone Manager. Xiaomi Redmi 5 juga telah didatangkan dengan aplikasi sama yang dikenali sebagai Security.

Aplikasi pra-pasang ini membantu anda menguruskan peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan beberapa lagi.

One-hand Mode atau lebih dikenali sebagai mod sebelah tangan nampaknya lebih praktikal kepada pengguna, terutamanya yang menawarkan paparan skrin besar.

Lebih menarik, walaupun hanya dibekalkan dengan paparan skrin 5.7 inci, Redmi 5 juga membolehkan anda mengakses skrin lebih kecil yang boleh dipilih saiznya iaitu 3.5 inci, 4.0 inci dan juga 4.5 inci.

Ulasan: Jenama Xiaomi antara telefon pintar yang menawarkan harga jauh lebih murah dengan spesifikasi terbaik! Dengan bajet di bawah RM700, tidak dinafikan Xiaomi Redmi 5 ini masih boleh dianggap antara peranti Android yang masih menawarkan prestasi terbaik di dalam kategorinya.

Sepertimana model Redmi Note 5A, model ini juga tidak dibekalkan dengan teknologi pengecasan pantas. Jadi untuk mengecas peranti berkapasiti 3300mAh dengan 5V/2V masih boleh dianggap baik, malah masa penggunaannya juga mampu bertahan lama.

Berdasarkan ujian yang dijalankan sendiri oleh kami, anda boleh lihat masa yang diambil untuk mengecas telefon pintar Redmi 5 seperti di bawah:


Samsung Memperkenalkan Galaxy S7 & Galaxy S7 edge dengan Pilihan Warna Merah Jambu Emas

Samsung hari ini telah menambah satu lagi variasi warna baru untuk smartphone terbaru mereka iaitu Galaxy S7 dan juga Galaxy S7 edge. Kini ia hadir dalam pilihan warna merah jambu emas (Pink Gold) dan telah mula dijual di Korea Selatan.

Selain daripada warnanya, pihak Samsung masih mengekalkan spesifikasi asal termasuk sokongan kalis air, kebolehan menambah memori dalaman microSD sehingga 128GB serta penggambaran pantas dan cantik menggunakan lensa belakang beresolusi 12 Megapiksel.

Pihak Samsung memberitahu, Galaxy S7 edge akan ditawarkan di beberapa buah negara tetapi tidak pula diberitahu negara mana. Selain warna merah jambu emas, kedua-dua smartphone ini hadir dengan warna Black Onyx, Gold Platinum, White Pearl dan Silver Titanium. Untuk pengetahuan pembaca, Samsung Galaxy S7 edge telah mula dijual di pasaran tempatan pada Mac 2016 dengan harga RM3,099.


‘Legion of Champions III’ Kini Kembali Dengan Hadiah Bernilai Sehingga RM9000

Lenovo kini kembali menjayakan pertandingan League Of Legend, “The Leagion Of Champion III”. Pentas akhir Malaysia akan diadakan pada Disember di Battle Arena, Jaya Shopping Centre dengan jumlah hadiah keseluruhan wang tunai bernilai RM9000.

Untuk makluman, pertandingan The Legion of Champions III ini merupakan kali ketiga ia diadakan dan dikendalikan oleh Lenovo dan Garena.

Pusingan Awal atas talian bagi kejuaraan ini akan diadakan pada pertengahan November dan 4 pasukan teratas akan layak ke pusingan akhir. Finalis yang berjaya memenangi pertandingan ini akan mewakili Malaysia di The Legion of Champions III Grand Finals yang bakal diadakan di Bangkok, Thailand pada Januari 2019.

Disamping berpeluang mewakili negara dan bertanding diperingkat antarabangsa, pasukan yang memenangi pertandingan ini akan membawa pulang wang tunai berjumlah RM5 000. Di tempat kedua dan ketika pula masing-masing akan membawa pulang hadiah berupa wang tunai bernilai RM3000 dan RM1000.

Bagi sesiapa yang ingin menyertai kejuaraan ini, bolehlah mendaftar dengan klik di sini bermula 1 hingga 18 November 2018.

Kepada para peminat pula, anda juga berpeluang menonton pertandingan akhir yang mana pelbagai aktiviti menarik dan hadiah akan diberikan kepada peminat sepanjang pertandingan tersebut berlangsung.

Kepada peminat Reward Legion yang membeli peranti Legion gaming dari 15 Oktober sehingga 30 Disember 2018 turut berpeluang memenangi percutian untuk 2 orang bernilai RM10,000 dan menonton pertandingan akhir The Legion of Champions III Grand Finals di Bangkok. Apa yang perlu dilakukan adalah kongsikan produk kegemaran Legion dan sebab mengemari produk tersebut beserta resit sah pembelian produk tersebut. hadiah lain seperti Razer Gamestore credit turut boleh dimenangi. Para peminat bolehlah menghantar penyertaan di sini.

Lenovo Z5 Pro Kini Rasmi – Rekaan Gelongsor, Saiz Nisbah Skrin-Ke-Badan Paling Besar Di…


HTC 10 Akhirnya Didedahkan Secara Rasmi Kepada Umum

Setelah sekian lama menunggu, akhirnya HTC dengan rasminya telah mendedahkan sekaligus melancarkan peranti terbarunya kepada umum dengan kemunculan HTC 10 baru-baru ini. Dengan mengambil kira maklum balas pengguna dan juga kombinasi keperincian yang menyeluruh, HTC 10 dipercayai mampu memenuhi apa yang diperlukan pada sebuah peranti flagship. Berdasarkan kepada pendedahan yang telah dibuat, jelas dapat dilihat HTC 10 masih meneruskan elemen rekaan yang premium dengan sokongan kerangka unibodi yang diperbuat daripada logam dan juga sokongan audio yang telah dipertingkatkan.

HTC 10 yang tampil dengan paparan skrin berukuran 5.2 inci beresolusi 1440 x 2560 piksel ini telah diserikan lagi dengan panel Super LCD 5 yang terbaru. Bahkan ia juga telah dikuasakan oleh pemproses Qualcomm Snapdragon 820 berkelajuan 2.2GHz dengan sokongan RAM mencecah 4GB. Manakala memori dalaman pula tersedia dalam dua pilihan kapasiti sama ada 32GB ataupun 64GB, dan turut menyokong memori tambahan dengan penyediaan slot kad microSD. Apa yang lebih istimewanya, HTC 10 sebenarnya lebih memfokuskan pada keupayaan penggambarannya dengan sokongan teknologi OIS (Penstabilan Imej Optikal) pada kedua-dua lensa kamera utama dan juga depan yang masing-masing tampil dengan 12 Megapiksel HTC Ultrapixel dan 5 Megapiksel.


Tukar Telefon Pintar Baru Setiap Tahun Dengan Digi Up!

Sebelum ini, Maxis dan Celcom telah memperkenalkan kemudahan memiliki telefon pintar baru setiap tahun. Ia sekali gus membolehkan pengguna mengikuti trend semasa dan menikmati pelbagai teknologi dengan mudah.

Terbaru, Digi juga tidak mahu ketinggalan untuk menawarkan kemudahan seakan sama, diberi nama sebagai Digi Up. Ia dilihat sebagai naik taraf daripada pelan Digi Easy Up yang diperkenalkan sebelum ini.

Melalui laman rasmi Digi, sebanyak tiga buah peranti ditawarkan sebagai permulaan iaitu Samsung Galaxy Note8, Huawei Mate 10 Pro dan juga Huawei Mate 10. Setiap peranti hadir bersama pelan Digi Postpaid 110 yang menawarkan kuota Internet sebanyak 50GB sebulan, panggilan tanpa had serta 1000 SMS percuma.

Bagaimana ingin menyertai Digi Up? Pengguna mesti pelanggan Digi Postpaid sekurang-kurangnya 3 tahun, dan mempunyai penggunaan minimum lebih RM80 untuk 3 bulan terakhir. Untuk maklumat lanjut, anda boleh ke laman rasmi Digi.


Huawei Mate 9 Kini Menyokong VoLTE Untuk Pengguna U Mobile

Percakapan sering tersekat-tersekat atau tidak jelas ketika membuat panggilan bukan lagi alasan, ini kerana Huawei dan U Mobile telah melancarkan ciri VoLTE, iaitu panggilan yang menggunakan rangkaian 4G LTE kini boleh digunakan pada peranti Huawei Mate 9 di seluruh Malaysia.

Selain itu, rangkaian 4G U Mobile ini juga menyokong kelajuan tinggi kepada pelanggan untuk menstrim Internet atau menonton video pada kualiti yang tinggi. Telefon pintar Huawei Mate 9 salah satunya peranti keluaran Huawei yang menyokong fungsi VoLTE. Telco lain seperti Digi, Yes 4G dan Webe juga menyokong fungsi ini.

Huawei Mate 9 merupakan peranti yang dibekalkan dengan cip pemproses HiSilicon Kirin 960 bersama RAM 4GB serta ROM 64GB. Ia juga hadir dengan dwi-kamera 20 Megapiksel di belakang dan 8 Megapiksel di bahagian kamera depan, didatangkan dengan warna pilihan Champagne Gold, Mocha Brown dan Black.

Walau bagaimanapun, Huawei sentiasa komited untuk menghasilkan lebih banyak lagi telefon pintar yang menyokong fungsi VoLTE pada masa hadapan.


Info Mengenai Spesifikasi Cip Pemproses Snapdragon 735 Tertiris, Pamer Prestasi Yang Menakjubkan

Spesifikasi cip pemproses Snapdragon 735 kini telah tertiris yang memperlihat ia merupakan cip pemproses kelas pertengahan yang sangat menakjubkan. Menariknya ia memperlihatkan spesifikasi yang lebih tinggi.

Cip pemproses ini bakal menggunakan konfigurasi 1+1+6 Teras dengan kombinasi satu teras 2.9 GHz Kryo 4XX (berasaskan Cortex A76) dan 1 teras 2.4 GHz Kryo 4XX (berasaskan Cortex A76) serta 6 teras 1.8 GHz Kryo 4XX (berasaskan Cortex A55).

Apa yang menariknya lagi, cip pemproses ini turut menggunakan cip GPU Adreno 620 yang tidak pernah lagi digunakan cip lain. Ia turut disertakan dengan modem 5G.


[Ura-Ura] : HUAWEI Nova 6 5G Muncul Di Penanda Aras Geekbench – Sokong Kirin 990 + 8GB RAM?

HUAWEI Nova 6 nampaknya terus menghantui ramai – terkini model ini dikatakan telah muncul di platform penanda aras Geekbench 4. HUAWEI Nova 6 muncul dengan kod nama HUAWEI WLZ-AN00 dan ia dilihat menjaring skor sebanyak 3,821 mata dalam ujian satu teras dan 11,963 mata untuk ujian pelbagai-teras.

Pada masa sama, penyenaraian Geekbench dilihat turut mendedahkan sejumlah spesifikasi utama peranti – termasuk bakal membawakan persediaan cip permproses Kirin 990, memori sebesar 8GB dan sistem operasi Android 10 yang mungkin berasaskan antaramuka EMUI 10. Pun begitu, masih banyak maklumat yang belum diketahui. Seperti biasa , maklumat tertiris masih lagi rumors dan belum dapat dipastikan kesahihannya. Sama-sama kita tunggu kemunculan rasmi empunya badan.


Kemas Kini Android Nougat Untuk ASUS ZenFone 3 Sudah Bermula!

Ketika dilancarkan, ASUS ZenFone 3 dilengkapi sistem operasi versi Marshmallow dan bagi pemilik peranti ini, pasti anda sudah tidak sabar untuk mendapatkan kemas kini Android Nougat yang dijanjikan ASUS.

Versi Android terbaru itu sudah pun dilancarkan secara berperingkat dengan pengguna, beberapa negara asia telah menjadi yang pertama menerima kemas kini tersebut. Kemas kini Android Nougat membawakan fungsi yang menarik pada ZenFone 3 dengan kebolehan multi windows dan pengurusan kuasa Doze.

Kemas kini Android Nougat boleh dinikmati pemilik ZenFone 3 variasi paparan 5.2 inci dan 5.5 inci. Pastikan anda memeriksa paparan Settings > System Updates untuk mendapatkan kemas kini tersebut.


Nikmati Kupon Domino’s Pizza Tanpa Had Bersama Keluarga Tersayang

Bermula hari ini sehingga 28 Feb 2019, Domino’s Pizza Malaysia telah menawarkan anda promosi Harga Kasih Sayang untuk macam-macam hidangan sedap dari mereka.

Kupon yang ditawarkan ini boleh digunakan tanpa had hanya perlu simpan dalam peranti pintar anda. Setiap kali pembelian pizza hanya tunjukkan kupon dalam peranti anda, maka boleh menikmati tawaran promosi yang disediakan.

Bagi pembelian atas talian pula, anda juga boleh masukkan kod promo yang ada pada kupon tersebut untuk menikmati tawaran ini.

Bagus kan?! Ajak sesiapa sahaja yang suka ya…